L'ANC reclamarà a Colau un "gest explícit" amb el procés sobiranista La República\nL’ANC reclamarà a Colau un “gest explícit” amb el procés sobiranista\n(ACN).- El president de l'ANC, Jordi Sánchez, s'ha referit aquest dijous a dos dels actors polítics que, de moment, s'estan resistint a sumar-se al full de ruta que l'Assemblea, Òmnium, CDC i ERC van signar. Sánchez ha reaccionat a la negativa a signar aquest document de la líder de Bcomú i possible alcaldessa de Barcelona, Ada Colau, afirmant que quan es reuneixin li reclamarà “gestos concrets” de “compromís” amb el procés sobiranista. Pel que fa a la pregunta de la consulta que ha organitzat Unió Democràtica, Sánchez ha preferit no valorar-la per “respecte” al procés intern i, sobretot, perquè no s'hi veu “amb cor “d'interpretar” quines repercussions pot tenir un 'sí' o un 'no' com a resposta guanyadora.\nJordi Sánchez no perd l'esperança que formacions com Unió Democràtica o Barcelona en Comú s'acabin sumant al full de ruta que l'ANC, Òmnium, CDC i ERC impulsen i, finalment, el puguin signar. De fet, ha recordat que les formacions i entitats que ja l'han assumit tenen clar que el document era “un preacord” i que “sabien que passades les municipals havíem de tornar a treballar” per sumar-hi més partits, obrint així la porta a negociar algun dels punts.\nEn parlar concretament de la reunió prevista amb Ada Colau, el president de l'ANC ha considerat que la preveu “molt positiva” i ha recordat que la líder de Bcomú “va votar sí-sí al 9-N”, intentant així treure ferro a les declaracions on va afirmar que no signaria el full de ruta i que, conseqüentment, ERC no entraria al seu possible govern municipal.\n“Creiem que no és l'ANC qui ha de valorar les relacions per establir les majories de govern als municipis. La nostra petició a totes les formacions és que assumeixin el procés com a propi, que es comprometin en el procés que s'iniciarà el 27-S, i vull valorar positivament les afirmacions de Colau on es compromet amb el procés constituent i el dret a decidir. Després, treballarem indubtablement perquè totes les formacions, també Bcomú, se sumin a full de ruta”, ha explicat Sánchez en un acte amb la sectorial econòmica de l'Assemblea.\nAmb tot, ha avançat que quan es trobi amb Colau “posarem sobre la taula la possibilitat que s'incorporin al procés”. “És indubtable que demanarem un compromís explícit a Colau com ho demanem a tothom. Demanarem gestos concrets de compromís”, ha dit Sánchez. Malgrat això, ha reclamat que tant si Colau i Bcomú signen el full de ruta com si no ho fan, el que és per a ell “realment important” és que a l'Ajuntament de Barcelona “hi ha una majoria indiscutible de regidors a favor del procés”. “Demanarem que aquesta majoria es visibilitzi”, ha avançat.\nL'altre actor polític que aquesta setmana està d'actualitat per la seva adhesió o no al full de ruta de l'ANC és Unió Democràtica, que ja ha presentat la pregunta que la direcció del partit ha decidit fer en la seva consulta interna. La manca de claredat i les complicacions en el contingut que des dels sectors crítics dels democristians s'atribueix a la pregunta sembla planar també per la ment de Jordi Sánchez, que ha preferit no entrar massa en el fons de la qüestió.\nTot i així, i amb una certa ironia, el president de l'ANC ha assegurat que no ha “arribat encara a fer l'anàlisi” del significat de les respostes a la pregunta, i que no es veu “amb cor d'interpretar un hipotètic sí o un hipotètic no” i les seves conseqüències respecte del full de ruta. “Hem de veure com ho interpreten els actors que s'han manifestat dins el partit, i després del resultat, ja ho valorarem”, ha conclòs.


Clepton celebra aquest diumenge a Els Carlins els 10 anys del disc «Sentit únic» - Regió7\nClepton celebra aquest diumenge a Els Carlins els 10 anys del disc «Sentit únic»\nEl quartet manresà rememorarà les cançons d’un àlbum que va tenir «impacte en l’àmbit local amb l’actitud que ens caracteritza: donant-ho tot, suant la cansalada i rascant la guitarra»\n27·11·21 | 06:25 | Actualitzat a les 09:51\nXevi Collado, Jordi Serra, Guillem Ubach i Pau Lafoz en la imatge promocional del disc «Sentit únic», publicat el 2011 TXELL\nClepton és «bàsicament «a-mistat i rock’n’roll». Pau Lafoz, el bateria; Jordi Serra Jo Jet, el guitarra; Guillem Ubach, el baixista; i Xevi Collado, el cantant i guitarra, són amics. I, a més a més, fan música plegats. Sentit únic, el seu segon disc, és «el més important per a nosaltres, per les cançons que conté i per l’impacte, entre cometes, que va tenir en l’àmbit local», remarca Collado. Just ara ha fet deu anys de la seva publicació, i el quartet manresà ha trobat que era una bona idea celebrar-ho amb un concert, que tindrà lloc aquest diumenge (19 h) a la sala Els Carlins. L’organitza Moguda Manresana, un col·lectiu que dinamitza l’escena musical underground de la capital del Bages, en el marc de la campanya Fem soroll per fer teatre, que recapta fons per pagar el nou equip de so de l’equipament cultural del Barri Antic.\nDe fet, els Clepton fa molt de temps que no toquen en públic: el seu darrer concert va ser per la presentació del disc Matrioxka, a la sala Stroika. Estem parlant del 2015, i d’un disc més calmat i minimalista, gravat a l’estudi d’El Petit de Cal Eril. A partir de llavors cadascun dels components del grup va emprendre aventures musicals diferents: Jo Jet Serra va trobar el seu duet amb Maria Ribot, Xevi Collado va emprendre el camí de l’electrònica amb Moon Vision i treballa com a enginyer de so, Guillem Ubach viu a Roma, on fa les seves produccions i té un altre grup, i Pau Lafoz continua tocant la bateria tot i que actualment no té cap projecte actiu.\nMalgrat tot, han continuat fent música plegats, perquè per sobre de tot són amics: «Vam començar molt joves, amb moltes energies, i l’amistat i la passió per la música ens ha unit sempre. No toquem gaire últimament, però continuem fent cançons perquè ens entenem moltíssim musicalment i personalment compartim moltes aventures», exposa el cantant i guitarrista. Així, ja tenen a punt un nou disc per publicar properament (vegeu desglossat). Serà el quart de la seva trajectòria, si es descompta la maqueta inicial, Consumeix-te (2008), amb cinc cançons.\nVan estrenar-se en els àlbums de llarga durada amb Seguint el joc (2009), que van enregistrar a l’estudi Ultramarinos Costa Brava, a Sant Feliu de Guíxols, amb Santi Garcia, «perquè és la meca del rock, i oferia un so particular. Va ser l’àlbum de creixement per a la banda». I, després, va arribar Sentit únic (2011), que, «per consolidar-nos, seguir amb el mateix so i intentar projectar-nos una mica més», van tornar a gravar a Ultramarinos. Per a Collado, «és més profund en el tema de les lletres, incideix en la nostra manera d’entendre la vida, i les reflexions són més acurades. Va ser una barreja: érem més madurs, però encara teníem moltes energies. I va ser la suma i la consolidació de moltes coses».\nPer tot plegat, segurament, les nou cançons que conté (Primer cant, Sentit únic, Dona’m, Presó o casa, Creus en el destí (o ell creu en mi)?, Gota a gota, Autofoto a Córdova, Fang a les botes i Tems el temps) són les que més van calar entre el públic, i la reunió de demà és «per celebrar-ho amb la gent de casa. Intentarem tornar 10 anys enrere, a la nostra joventut, amb l’actitud que ens caracteritza: donant-ho tot, suant la cansalada i rascant la guitarra».\nAra no es troben regularment, però concentren les energies en trobades de 4 o 5 dies, quan es pot escapar Guillem Ubach des d’Itàlia. Demà sonaran les cançons de Sentit únic i altres d’antigues. Les noves, diuen, encara no les han assajat.\nJa han enregistat un nou disc, que no té data de sortida\nMalgrat que no han tocat en públic des de fa sis anys, els Clepton no s’han aturat. Així, tenen ja gairebé del tot enregistrat (al Red Factory Studio de Navarcles) el que serà el seu quart àlbum. Falta mesclar i masteritzar (feina de Xevi Collado, que és enginyer de so) la dotzena de noves cançons, i no tenen data de sortida. «Té una temàtica que encara no explicarem i la sonoritat és una barreja entre Sentit únic i Matrioxka. Hem retornat a un so més cru», explica Collado.\n3 El nou bisbe de Solsona fa la primera visita a la ciutat\n4 Catalunya deixarà de comptar tots els casos de covid si la majoria són lleus a la primavera\n5 Manresa tindrà nou model de deixalles "a finals del 2022 i principis del 2023"\nNecrològiques del 22 de gener del 2022\nInici de cap de setmana amb temperatures a la baixa\nUn home armat roba 200.000 euros d’un banc d'Alp, a la Cerdanya\nRedacció / Guillem Sánchez


XXI Concurs de fotografia ‘Vicente Rodenas Alberola’ – Junta Festera El Campello\nHomeNoticiesFiestasXXI Concurs de fotografia ‘Vicente...\n1. Les seccions del Concurs seran:\na) Festes de Moros i Cristians.\n– Moros (components d’alguna comparsa mora)\n– Cristians (components comparsa cristiana)\nc) Racons i tradicions del Campello.\n2. Podrà participar qualsevòl persona major d’edat. La participació serà de 10 imatges per autor. En l’apartat b) Comaparses, només podran participar els socis de cadascuna de les associacions que componen aquesta Federació. En aquest apartat es valorarà la imatge que capti l’esperit de la festa desde dins.\n3. Les fotos que se presentin seran originals e inèditas, no presentades en anteriors edicions d’aquest Concurs i obligatòriament seran de les Festes o actes organitzats per la ‘Junta Festera de Moros i Cristians del Campello’.\n4.Les fotografies es lliuraran en arxiu digital, amb una qualitat mínima de 4 megapíxeles, en format TIFF o JPG, per reproducir amb unes mesures de 40 cm x 60 cm. Les obres es poden enviar per correu electrònic,a l’adreça vicenterodenas2020@gmail.com (indicant en l’assumpte XIX Concurs Fotogràfic Vicente Rodenas Alberola), finalitzant el termini d’admissió el 31 d’Agost de 2020 a les 00:00 h. Hi haurà una preselecció de les fotografies presentades a aquest Concurs, amb l’única fi de comprovar que les fotos s’adaptan a aquestes bases. En cas que el comisariat detecti en la revisió prèvia, que un autor intenta presentar més imatges del màxim admès sota un altre nom, seran desqualificades les dues participacions.\n5. Els enviaments per correu electrònic de les obres han d’incloure un document en el qual s’indicaran les dades del autor, el nom del/l’ autor/a, l’adreça, el telèfon, el correu electrònic i una fotocòpia del DNI, ben llegible, al costat d’un llistat de les obres presentades indicant la secció al fet que es present i, si escau, comparsa a la qual pertany. Els fitxeers estaran identificats amb el nom de l’obra.\n6. Els premis en cap cas podran ser acumulatius, és a dir, es podrà lliurar un únic premi per autor.\n7.No es permet la manipulació ni l’alteració digital de les fotografies. Només s’admetran els ajustos moderats que afecten a:\nA Correccions globals de to, equilibri del blanc, lluminositat, contrast, saturació de color i ajust d’ombres i llums.\nB Conversió de la imatge a blanc i negre.\nC Enfocament moderat i reducció selectiva de soroll digital i gra.\nD Eliminació de vinyeteo, neteja de partícules així com correcció de distorsions i aberracions òptiques.\nE Reenquadre de la imatge, sempre que el resultat excedisca els 4 Mp i no s’interpole.\n8. El Jurat qualificador estarà format per cinc persones, que serà, un representant de la Junta Festera, un representant de l’Ajuntament,iy els altres tres components pertanyeran a l’àmbit de les arts, a designar per la Junta Directiva de la Junta Festera. El Jurat se reserva el dret a deixar desert qualsevol dels premis, si la qualitat del presentat així ho aconsella. La seva decisió serà inapel.lable.\n9. Les fotos premiades i una selecció finalista, seran exposades al públic del 18 de Setembre al 16 d’Octubre. El lliurament de premis es realitzarà durant l’acte d’inauguració de l’exposició, el divendres 18 de Setembre a partir de les 20:00 h. a l’Àgora de la Casa de Cultura del Campello (sempre que les circumstàncies ho permeten).\n10. Totes les obres seleccionades passaran a formar part dels fons artístics de la Junta Festera de Moros i Cristians. Les obres premiades i finalistes podran reproduir-se en llibres, catàlegs, cartells o qualsevol\nsuport, així com distribuir-se a redaccions de periòdics i revistes per a la promoció i difusió de les festes de Moros i Cristians, citant-se sempre el nom de l’autor, que cedeix desinteressadament els drets de reproducció a l’organització del concurs per a aquesta finalitat, Aquesta cessió és de caràcter no exclusiu, però es fa extensiva a qualsevol reedició.\nS’acceptaran fotografies amb rostres de menors d’edat amb l’autorització del tutor/a del nen/a o sota la responsabilidat de l’autor de la fotografia. Els participants es responsabilitzen íntegrament que no existeixin drets de tercers, així com renuncien a toda reclamació per dret d’imatge.\n11. La participació en aquest Concurs implica l’acceptació d’aquestes bases, quedant facultada l’entidat per resoldre els casos no previstos.\nPremis del XVI Concurs de fotograiía “Vicente Rodenas Alberola”\na) Festes de Moros i Cristians:\n1er. Premi: 300,00 €\n2 º Premi: 200,00 €\n3er. Premi: 150,00 €\nc) Racons i tradicions: 150,00 €\nDe conformitat amb el que Reglament (UE) 2016/679 de 27 d’abril de disposa el 2016 (*RGPD), la Llei orgànica 3/2018 de 5 de desembre (*LOPDGDD) i altra normativa legal vigent en matèria de protecció de dades personals, l’informem que les dades personals aportades en aquest formulari seran tractats per JUNTA FESTERA DE MOROS I *CRISTIANS DEL CAMPELLO, amb la finalitat PARTICIPACIÓ EN EL CONCURS DE FOTOGRAFIA VICENTE RODENAS ALBEROLA.\nAquestes dades es conservaran mentre dure la finalitat per a la qual s’han obtingut i sempre que no exercisca cap dret dels quals l’emparen. No es comunicaran a tercers, excepte per obligació legal, ni tampoc es realitzarà cap transferència internacional de dades sense el seu consentiment previ. Una vegada les seues dades ja no siguen necessaris, se suprimiran amb les mesures de seguretat adequades.\nAixí mateix, l’informem que té dret a sol·licitar l’accés, rectificació, portabilitat i supressió de les seues dades i la limitació i oposició al seu tractament dirigint-se a JUNTA FESTERA DE MOROS I *CRISTIANS DEL CAMPELLO, amb domicili a Av. de la Generalitat 2, 03560 El Campello, (Alacant) o enviant un correu electrònic a juntafesteradelcampello@gmail.com, juntament amb una fotocòpia del seu DNI o document anàleg en dret, indicant el tipus de dret que vol exercir. Té igualment dret a retirar el consentiment prestat en qualsevol moment. La retirada del consentiment no afectarà la licitud del tractament efectuat abans de la retirada d’aquest. També té dret a presentar una reclamació, si considera que el tractament de dades personals no s’ajusta a la normativa vigent, davant l’Autoritat de control (www.agpd.es).


La xiulada contra Albiol va desvirtuar la Diada? - Línia Nord ed. Barcelonès Nord\nLa xiulada contra Albiol va desvirtuar la Diada?\nRedacció|2011-09-19T11:38:39+02:0019 setembre 2011|Línia Nord ed. Barcelonès Nord\nMarc Irizar, 20 anys\nCrec que a ningú li agrada que Badalona surti als informatius per un tema com aquest, i més en una dia com la Diada Nacional. Els ciutadans han reaccionat perquè estan indignats.\nRosa Corchado, 54 anys\nEls ciutadans de Badalona només s’han dedicat a manifestar el seu malestar davant la decisió de l’alcalde. Crec que això és un símptoma de la unió que genera un dia com la Diada.\nSara Farran, 20 anys\nJo opino que els qui realment han desvirtuat l’esperit de la Diada han estat els membres del govern municipal. A Badalona, que jo recordi, això no s’havia vist mai.\nSergi Vera, 19 anys\nEstudiant Cicle Formatiu\nJo entenc que desvirtuar la Diada és negar-se a treure la bandera espanyola de l’Ajuntament, cosa que és una tradició a Catalunya. La xiulada és una conseqüència d’aquesta decisió.\nAlfonso Monzón, 55 anys\nÉs normal que la gent hagi reaccionat així. En cap Ajuntament ha succeït una cosa així en un dia com avui. Espero que els governants es replantegin si han escollit l’opció correcta.


Màquina de cafè per a empreses a Barcelona - Marvi 93\ncafè, infusions i xocolates\nSi necessita una màquina de cafè per a la seva empresa o negoci, en Marvi 93 li oferim la solució de vending més adequada a les seves necessitats.\nLa raó de la nostra empresa, Marvi 93, està vinculada a la passió pel cafè. L’acurada selecció de cafès en grà i càpsules amb les que treballem ens fa gaudir d’una qualitat sorprenent que apropem mitjançant les nostres màquines automàtiques a empreses, col·lectivitats i oficines.\nPer a obtenir un bon cafè cal tenir en compte diversos paràmetres:\nSeleccionar un bon producte en origen.\nFer la mescla adequada per a aconseguir un producte equilibrat i no menys important, un bon torrefactat.\nLa qualitat i la temperatura de l’aigua que s’utilitza.\nTot això ho contemplem rigorosament a l’hora de parametritzar les nostres màquines de cafè per a vending. A Marvi 93 només utilitzem cafès de primeres qualitats i ens cuidem que les nostres màquines expenedores estiguin en perfecte estat, tant de conservació com de neteja.\nEl cafè procedeix dels millors orígens, és natural, molt aromàtic i suau però alhora intens i amb cos.\nOferim la possibilitat del cafè amb la denominació de Comerç Just, que possibilita la contribució que grups de productors d’Amèrica Llatina, Àfrica i Àsia puguin viure dignament.\nTambé disposem de productes com els cafès descafeïnats, infusions, xocolates, llets, etc. Incorporem productes innovadors com l’Irish Coffe, Tres Xocolates o diferents tipus d’infusions exòtiques.\nLes nostres màquines expenedores son d’última tecnologia,configurades amb dos molinets per a consumir diferents tipus de cafè en gra, gran capacitat de gots, tota la tecnologia de sistemes de pagament, etc.\nEnviï’ns el següent formulari i contactarem amb vostè per ampliar-li la informació sobre el nostre servei de màquines de vending de begudes calentes


Tips de merengue: de maig 2007\nDues setmanes sense lliga són massa dies per al sistema que viu al voltant del futbol: premsa, televisió, ràdio, jugadors, clubs, etc., no saben com mantenir interessats als seus consumidors, i necessiten alimentar-los com sigui, sense pensar si el que els estan donant està en bon estat o caducat. Per això, quan no hi ha lliga, els rumors de fitxatges es multipliquen (veure el renovat fitxatge de Kakà pel Madrid, o d’Henry, Touré i Abidal pel Barça). Per això, quan no hi ha lliga la premsa madrilenya intenta mantenir vives les brases d’aquesta efervescència merengue que viu l’equip de Capello i que els ha portat al capdavant de la lliga (veure les portades d’ahir, d’avui i possiblement la de demà i següents). I per això, quan no hi ha lliga, jugadors com Raúl –que té massa temps lliure justament perquè ja no va convocat amb la selecció– s’avorreixen supinament i s’entretenen fent simpàtiques declaracions. Raúl posa la canya i espera que Eto’o piqui l’ham. Coneixent com se les gasta el camerunès, és ben possible que ho faci. És més, és ben possible i comprensible que la il·lusió d’Eto’o fos triomfar en el R. Madrid, però del que no hi ha dubte és que Samuel ha triomfat en el Barça, està compromès amb el Barça, i que tot el que li van negar a la casa blanca (títols, oportunitats de jugar i estima) ho ha rebut i ho continuarà rebent a Can Barça. Per molt que parli Raúl, un “colchonero” declarat i format a les categories de l’Atlético.\nEtiquetes de comentaris: Eto'o, Henry, Kakà, Raúl\nenviat per Tips de merengue a la/es 9:28 5 comentaris\nAfirma el diari Marca avui que la Cibeles “ya está lista”, preparada per a la celebració del títol que esdevindrà la propera jornada lliguera quan Barça i Sevilla no guanyin els seus partits i el Madrid sí. Això és el que diu aquest diari sensacionalista, qui darrerament està delectant-nos amb les entrevistes íntimes i en profunditat a Beckham, un personatge culte, interessant i amb aportacions vitals al món que d’ací uns anys recordarem amb nostàlgia i que valorarem en la seva justa mida, i a qui fins fa pocs mesos el Madrid tenia oblidat i havia sigut vituperat públicament pel seu president.\nMentre, ens trobem amb que Ronaldinho “només” complirà un partit de sanció per la seva baralla amb Belenguer. Val a dir que l’expulsió és justa, i que si no fos pels antecedents, ningú no diria res. Però tots –o al menys jo– tenim en ment la campanya de la brunete madrilenya que va aconseguir que li llevaren la sanció al fill de la Gran Bretanya. I amb aquests antecedents, el partit de sanció al gaúcho pareix, com a mínim, més que qüestionable. Hi hauria que veure els crits contra el villarato si el cas fos al contrari. Per què no actua d’ofici el comitè amb el primer gol del Madrid, amb mà inclosa de Van Nistelrroy, el que suposaria un partit de suspensió per complir el cicle de cinc targetes grogues?Que vingui Iker Jiménez i ens ho expliqui.\nPS: per cert, la patada de Sergio Ramos a Torres, que l'ha lesionat, sense comentaris. Ell sí que mereix un partit de sanció.\nEtiquetes de comentaris: Beckham, Cibeles, Ronaldinho, Villarato\nenviat per Tips de merengue a la/es 10:52 3 comentaris\nenviat per Tips de merengue a la/es 19:51 5 comentaris\nDissabte passat vaig patir com feia temps que no patia amb el Barça (possiblement des de la final de la Champions contra l’Arsenal). Veia com es repetia el guió d’un partit que ens podia conduir fins l’empat, el que suposava servir en safata el títol lliguer al Madrid. Veia com el meu equip prometia un gran espectacle (un gol als dos minuts promet), amb bon joc, bona actitud i amb els craks entonats (Ronnie fent malabarismes, Messi molt actiu i Eto'o amb les seves passades de gol), però que a base de puntellons per part del seu rival anava transformant-se en un grup de jugadors que contestaven al rival amb les seves armes. Veia com un equip, el Getafe, jugava com si estigués en joc la seva salvació, o entrar en la Champions, o guanyar la lliga. Veia com corrien com mai havia vist, amb un interès que va més enllà del purament esportiu. Primes? Rivalitat pels partits de Copa? Interès per part d’un president i d’un entrenador interessats al màxim en fer un favor al R. Madrid? Jo crec que una mica de tot. El que està clar és que el partit de dissabte no va ser normal, i que el Getafe s’ha convertit en un dels equips més antipàtics per al que escriu aquestes línies.\nI el Barça? Valorant ara el partit de dissabte, crec que el resultat i l’actitud dels jugadors van ser notables. Molt poc es pot fer quan jugues amb un jugador menys, quan alguna de les teves estrelles juga amb precaució -per no dir temor- davant les més que probables puntellons que va a rebre (avalades i exigides per l’entrenador), i quan un partit de futbol es converteix en un espectacle de lluita lliure.\nSeguirem parlant al llarg de la setmana. Del Villarato, del gol de Van Nistelrroy, del Deportivo, del Saragossa...\nEtiquetes de comentaris: Barça, Eto'o, Getafe, Messi, Ronaldinho, Schuster\nenviat per Tips de merengue a la/es 10:49 5 comentaris\nEl Barça saltarà al Nou Camp demà coneixedor del resultat del Madrid contra el Deportivo. A aquestes alçades tots els equips són conscients de que solament val guanyar i guanyar, i esperar els resultats dels rivals. En teoria, doncs, saber si el Madrid ha guanyat o no és indiferent: el Barça, per lo civil o per lo criminal ha de guanyar al Getafe. Estic convençut que el planter blaugrana està delerós de venjar-se de la humiliació del partit de la Copa del Rei, i que sortiran al 150%. I Eto’o, després de tota la moguda amb les seves declaracions, sortirà al 200% (i estic segur que farà un gran partit). Per molt primat que vingui el Getafe, no hi a prima suficient que pugui aturar a un Barça entonat i amb ganes.\nEl partit del Bernabeu, però, es presenta –al meu entendre– molt més obert. Quan el Barça anava líder, tothom anunciava el partit contra el Atlético de Madrid com al més difícil, i s’oblidava del partit contra el Betis, que finalment ens va costar el liderat. Doncs crec que ara pot passar una cosa semblant. El Madrid està pensant en el Saragossa, teòricament el partit més complicat que li queda jugar a l’equip de Capello. No obstant, com comentava l’altre dia, crec que el Depor de Caparrós buscarà decididament la victòria o l’empat al Bernabeu, tot i no jugar-se –a priori– res.\nSi la història es repeteix, i la història sol repetir-se, podem trobar-nos amb una jornada molt interessant.\nDilluns parlarem, però jo torno a ser optimista.\nPer cert, tornen els fitxatges virtuals.\nEtiquetes de comentaris: Barça, Deportivo, Getafe, Real Madrid\nenviat per Tips de merengue a la/es 10:16 7 comentaris\nAvui seré breu: volia que guanyés la Champions el Liverpool, però el Milan té presa la mida a aquesta competició, com ja ens tenen acostumats els equips italians. Si nosaltres tinguéssim la meitat de la seva competitivitat i la qualitat que tenim actualment, en lloc de dos copes d’Europa en tindríem quatre o cinc. Felicitats al nou campió.\nS'ha confirmat la venjança dels italians. Aquest cap de setmana toca la venjança blaugrana amb el Getafe.\nI d'Eto’o, millor obviar-lo. Podrem estar amb ell o contra ell, però parlar-ne seria fer-li el joc al Madrid i a la premsa de Madrid. I jo no estic disposat.\nEtiquetes de comentaris: Eto'o, Liverpool, Madrid, Milan\nenviat per Tips de merengue a la/es 10:55 0 comentaris\nConfiava en el Recre com a l’equip que faria baixar del liderat al R. Madrid. Per un minut, vaig creure que encertava, però Pitoniso Roberto Carlos em va xafar la predicció. Ara torno a posar els meus desigs i la meva vena de Rappel en el Deportivo de la Corunya, maletins i primes a banda, per dos motius:\nFa no massa temps, l’equip d’A Coruña era conegut com a SuperDepor, guanyador de lligues, de finals de copa, semifinalista de la Champions League, i un dels grans d’aquesta lliga. Ara, però, molts pocs ho recorden. La reconversió que ha patit l’equip i el club l’han convertit en un equip de mitja taula, de lluitar amb sort per la UEFA o no passar problemes amb el descens. El projecte d’aquest equip és a mitjà termini, amb jugadors joves e inexperts però amb ganes de fer-se un lloc a la primera divisió. El Deportivo ja no té el ressò mediàtic d’altres èpoques, no obri telenotícies, ni ompli portades de diaris ni, en resum, és notícia. Estic convençut que els jugadors i la directiva volen tornar a donar la campanada, a ser els jutges d’aquesta lliga, a convertir-se en la notícia bomba amb la que molts culés somniem. Un empat o una victòria davant del Madrid seria notícia, i de la bona. I per això, lluitaran de valent en el Bernabeu.\nD’altra banda, tenim un entrenador amb caràcter, mala llet, guanyador i, sobre tot, sevillà i amb un passat com a entrenador sevillista. Caparrós és mor per afavorir al seu antic equip, i un bon resultat dissabte vinent cauria en la capital hispalense millor que si s’allargués la Fira d’Abril quatre setmanes més. Molts han dit que la remuntada del Sevilla diumenge passat contra el Depor no va ser casual. Si la propera jornada passa el que crec que passarà, em confirmarà aquesta sospita. Sí o sí, Caparrós vol puntuar al camp del Madrid. Si a això li sumem la pressió de que cap rival ha baixat els braços, de que el Barça ha guanyat espectacularment en el camp on els madridistes esperaven la seva punxada, i de que el Madrid està guanyant en els últims minuts amb molta sort, doncs el còctel és d’allò més esperançador, no?\nP.S: espectacular la portada de Marca d'avui. Visca la manipulació!\nEtiquetes de comentaris: Barça, Caparrós, Sevilla, SuperDepor\nenviat per Tips de merengue a la/es 8:54 6 comentaris\nenviat per Tips de merengue a la/es 9:48 7 comentaris\nRafa Nadal va perdre ahir la final del torneig d’Hamburg amb el número 1 del món, Roger Federer, amb un 6-0 en el darrer set. El mateix dia, unes quantes hores després, el Barça guanyava amb un 0-6 a l’Atlético de Madrid en el Calderon. Ni l’Atlético és Rafa Nadal ni el Barça el número 1 del món. Però, a banda del resultat, en el que coincideixen els culés i el suïs és que ambdós han guanyat una final.\nEl Barça arribava amb tota la pressió del món: Sevilla i València havien guanyat, i el Madrid novament havia obrat el miracle guanyant en el temps de descompte. A Chamartín tindran que fer un monument a la flor de Capello, perquè no s’explica la victòria contra l’Espanyol i contra el Recre d’una altra manera. Com li va passar al Barça abans de perdre el liderat (Mallorca i Llevant, especialment), els de Capello estan vivint amb l’aigua al coll, i al final acabaran ofegant-se. No sempre van a trobar-se amb el gol d’Higuaín o el de Roberto Carlos, i acabaran pegant-se-la, si no contra el Saragossa, contra el Deportivo i/o el Mallorca.\nEl Barça, però, no només va guanyar la final del Calderon (aquella en la que molts pronosticaven que punxaria i que suposaria l’adéu definitiu a la Lliga). L’equip de Rijkaard s’ha retrobat, sobretot, amb els cracks (quina nit d’Eto’o!), i amb els gols que li van faltar en els anteriors partits, donant un cop de puny a la lliga i demostrant que encara és el rival més perillós per a aquest Madrid dels minut 89.\nNo només hem guanyat tres punts: en la meva opinió, aquesta jornada hem guanyat la lliga.\nEtiquetes de comentaris: Barça, Capello, Madrid, Sevilla, València\nenviat per Tips de merengue a la/es 9:10 7 comentaris\nLa rivalitat Barça – Espanyol ha existit tota la vida. I tota la vida seguirà existint.\nLes rivalitats són sanes i engrandeixen el futbol.\nQuè seria del Betis sense el Sevilla?\nO de Boca sense River?\nO del Celtic sense el Rangers?\nAquests i molts altres derbis contribueixen a fer del futbol un esport gens avorrit.\nPerò, per desgràcia, en la rivalitat Barça – Espanyol, fa uns anys que infereix un personatge infame. Un madridista, un antibarcelonista, disfressat de “perico”, que es dedica sistemàticament a menystenir els jugadors blaugrana, a menysprear els tècnics i a insultar la directiva del club.\nDe qui estem parlant? Evidentment, de Tomás Guasch (the predictor man).\nUs deixem els darrers exabruptes que ha deixat anar:\n(...) Pero si no es así y gana, la derrota no le sentará tan mal como otras veces. Porque esta no es ahora su guerra y porque si con estos tres puntos el Sevilla le acaba ganando la Liga al Barça, Montjuïc lo celebrará. La rivalidad tiene estas cosas.\nTomás Guasch, 29/04/07, abans del Sevilla- Espanyol de lliga\nAhora sólo falta que el Espanyol gane la UEFA y la Generalitat tendrá que convocar elecciones anticipadas. ¡Alarma total en Cataluña, sí! Vamos, que como buen andaluz, Montilla cavila primar al Sevilla en un intento desesperado de evitar el caos total. ¡Qué barbaridad, el Geta! Al final resulta que el súper gol de Messi pasará a la historia como el del gol de la honrilla del Barça en esta eliminatoria que deja reflexiones tremendas. (...)\nTomás Guasch, 11/05/07\n(...) Espanyol y Madrid han compartido numerosos personajes y tendrán siempre en común su gusto por el mismo alimento: comerse al Barça crudo. (...)\nTomás Guasch, 12/05/07\nAmb frases com aquestes, el Sr. Guasch provoca que estiguem “Tips d’un perico” i que “alguns” barcelonistes acabin celebrant les derrotes de l’Espanyol.\nUs deixem la darrera perla, vosaltres mateixos!\n(...) El Espanyol sabe que si el Sevilla tiene una debilidad son sus centrales y que bailarán con la más fea: Tamudo I de Montjuïc, al que después de las dos Copas del Rey ya solamente le falta conquistar Europa.\nTomás Guasch, 16/05/07\nEtiquetes de comentaris: Barça, Getafe, Messi, R. Madrid, Tomàs Guasch\nenviat per Tips de merengue a la/es 18:55 4 comentaris\nAquests darrers dies s'està parlant bastant de Ronaldinho. El gaúcho no està bé, tot i els seus 18 gols a la lliga. Aquest fet és evident per a tots el que l’han vist jugar en les passades temporades i els que han comprovat el seu rendiment (i la seva actitud) enguany. És tan evident que el propi Ronaldinho ho ha reconegut públicament. Aquest exercici d’humilitat l’honra, tot i que alguns pensaran que tracta de justificar-se. A més, acaba de demanar a la federació brasilera no participar en la propera Copa Amèrica, a l’igual que fa pocs dies ho va fer Kakà. I per acabar-ho d’adobar, Ronaldinho ha descartat totalment qualsevol opció d’anar al Milan. Tres notícies importants sobre l’astre brasiler que poden condicionar al Ronaldinho que veurem la propera temporada, i que crec que permetran recuperar-lo com a jugador: descansat, humil i compromès. Els tres factors que enguany s’han trobat a faltar.\nAmb la tranquil·litat de comptar l’any vinent amb l’astre brasiler, i amb l’esperança de poder retrobar-nos amb el millor Ronaldinho, afrontem ja el cap de setmana futbolístic amb totes les nostres mirades –i oracions– a Huelva i a Madrid. Passi el que passi aquesta jornada, ni haurem guanyat la lliga, ni l’haurem perduda definitivament. Si guanyem a l’Atlético i el Madrid perd en Huelva, recuperarem el liderat, però seguirem obligats a guanyar tots els partits que queden. Si tant el Madrid com el Barça guanyen, haurem d’ajornar el desenllaç una setmana més, tot i que el Barça en sortirà reforçat si guanya a Torres i cia. I si la caguem nosaltres i el Madrid guanya, em faré del Sevilla, tot i el risc de quedar tercers o quarts.\nPerò públicament dic que aquesta jornada recuperem el liderat. Alea jacta est!\nEtiquetes de comentaris: Barça, Milan, R. Madrid, Ronaldinho, Torres\nenviat per Tips de merengue a la/es 9:23 4 comentaris\nenviat per Tips de merengue a la/es 8:54 5 comentaris\nD’ací a que acabi la temporada vaig a intentar no parlar de fitxatges, ni de canvis en l’estructura tècnica del club, ni criticar al secretari tècnic o al president. Arguments per parlar d’aquests temes hi ha, i de sobra, però jugant-nos la lliga (recordem, per si algú ho ha oblidat, que estem empatats amb el líder), crec que no és l’actitud més constructiva.\nAvui vaig a parlar dels tres jugadors del Barça que poden decidir aquesta lliga. Es tracta de tres jugadors importants per a l’equip, joves i dels pocs amb l’ambició suficient per tirar del carro.\nVíctor Valdés: sense la transcendència d’altres porters (Palop amb el seu gol a la UEFA, o Casillas) és un jugador que ha permès amb les seves intervencions que l’equip continuï amb possibilitats a la lliga. És el tercer porter menys golejat, amb una mitjana de 0,88 gols per partit (Casillas té una mitjana d’un gol per partit). Del seu estat de gràcia actual, tot i el gol del Betis, depenen moltes de les opcions del Barça. Si aconseguim mantenir la porteria a 0 en el Calderon, tot i els regals setmanals de la defensa, mitja lliga volarà cap a Barcelona.\nSamuel Eto’o: descrit com a rebel, díscol, egoista i envejós, el camerunès és, per a mi, l’autèntica estrella d’aquest equip, i l’únic dels REM que encara no està satisfet amb el palmarès de títols guanyats fins ara. És evident que Eto’o no és el mateix que abans de la lesió. La seva efectivitat ha baixat, falla moltes ocasions i no té l’electricitat de fa un any. Però també és cert que ja és el segon màxim golejador de l’equip a la lliga, amb 10 gols, i molts menys partits jugats que Ronaldinho (amb 18 gols, el màxim golejador). En el darrer partit de lliga se’l va veure actiu, amb ganes, pressionant al contrari i corrent els 90 minuts. No només són els gols que fa, també compta i molt la seva influència i el respecte que genera cap a l’altre equip. Si continua així i recupera el seu instint de killer en els quatre partits que resten, la lliga serà nostra.\nAndrés Iniesta: dels tres jugadors anteriorment mencionats, Andrés és per a mi el que més pot decantar la lliga cap al Barça. A banda del seu joc al mig del camp, el de Fuentealbilla té una arribada a l’àrea continua, i les ocasions de gol se succeeixen als seus peus, la majoria, lamentablement, sense materialitzar-se. Des que Iniesta juga amb el primer equip han sigut centenars les vegades que ha rematat malament, desviat, o que no ha sabut resoldre davant el porter. Enguany ja porta 5 gols, però les seves possibilitats són immenses. Per això reclamo per a aquest final de lliga un pla especial d’entrenament per a Iniesta amb remats a porta i un contra un amb el porter. Si el manxec aprèn a materialitzar alguna de les múltiples ocasions que totes les jornades té als seus peus, podrem estar molt més tranquils. Ara que Deco ja no marca, els gols dels jugadors de mig del camp valdran el seu pes en or.\nSi aquest tres jugadors fan el seu paper el proper dissabte, i la resta de jugadors no espatlla el partit, crec que podem guanyar al Calderon. I estic convençut que el R. Madrid no guanyarà al Recre. Ànim i tots a tirar del carro!\nTomás Roncero escriu el 08/05/2007 amb el títol Atléticos, juntos podemos...: "Y el Atleti es equipo con pedigrí europeo y merece (y debe) jugar la Copa de la UEFA"\nI Tomás Roncero escriu avui, amb el títol Atleti, haz lo que te plazca...: "Al Madrid ya no le quedan muros por delante en la clasificación. Líderes. Primeros. Favoritos. Depende de sí mismo. Ganaremos en Huelva (y eso que el Recre merece la UEFA más que vosotros) y al Depor de Caparrós."\nEtiquetes de comentaris: Eto'o, Iniesta, Tomás Roncero, Valdés\nenviat per Tips de merengue a la/es 9:03 6 comentaris\nEls partits de futbol duren 90 minuts.\nUna llàstima! Si en duressin 89, a hores d’ara el FCB seria pràcticament campió d’aquesta lliga.\nPerò, va ser al minut 90 quan Higuaín va fer el 4 a 3, dissabte, davant el RCD Espanyol.\nAvui, també al minut 90, el Betis s’ha endut 1 punt del Camp Nou.\nTotal: 4 punts de diferència.\nI el Madrid que, a hores d’ara, depèn d’ell mateix.\nEn el futbol, com en el sexe, a vegades ets a dalt i a vedades ets a baix.\nAra toca ser a baix. I esperem que se sàpiga estar-hi amb dignitat.\nPot passar que el Madrid no perdi cap més punt en les quatre jornades restants. Si és així res a objectar; però si punxen, seria imperdonable haver cremat les pròpies naus abans d’hora.\nEls “merengues” ens han donat una lliçó de saber estar a baix: quatre anys de sequera de títols, mal joc, problemes interns... I mai han perdut la fe. Ningú. La premsa mediàtica, el president, jugadors, tècnics, aficionats... tots s’han aferrat, si ha calgut, a un clau roent.\nAra ens toca a nosaltres. Esperem d’aquesta plantilla que s’aixequi i lluiti fins a l’últim segon.\nCas contrari, el Madrid serà el proper campió de lliga. O el Sevilla.\nenviat per Tips de merengue a la/es 21:58 4 comentaris\nenviat per Tips de merengue a la/es 17:13 8 comentaris\nAvui toca la copa. La Juancarling Cup, com diuen alguns, i és hora de que ens concentrem en aquest partit, vital per tal de continuar amb les bones sensacions i acabar d'enfortir a aquest equip de cara al final de lliga.\nAhir el Sevilla es va classificar per a aquesta final. Ho tenia tot fet, amb un 0-3 previ i jugant a casa. Els de Juande Ramos ja han fet la seva feina, i ara toca que el Barça faci la seva.\nL'eliminació no passa pel meu cap. Seria un desastre absolut, no solament per no optar a guanyar el doblet, sinó per la inestabilitat i el desconcert que crearia en els jugadors del Barça, que ens passaria factura (i de la cara) a la lliga.\nAvui és un dia per als Gudjhonsen, Saviola, Oleguer i companyia, per a que demostrin que són importants en aquest equip (classificar-los per a una final és important) , i per donar descans als titulars. Això sí, no serà un partit fàcil, i si els que surten a jugar no estan al 150%, patirem davant d'un Getafe amb ganes d'arribar a la seva primera final.\nPer tant, oblidem-nos avui d'Henry i d'altres fitxatges, i cemtrem-nos en arribar a la final.\nEtiquetes de comentaris: Copa del Rey, Gudjhonsen, Henry, Saviola, Sevilla\nenviat per Tips de merengue a la/es 9:03 11 comentaris\nenviat per Tips de merengue a la/es 11:03 3 comentaris\nEl passat divendres, dia 4 de maig, a la tertúlia "futbolera" de Versió RAC1, de Toni Clapés, vaig quedar bocabadat de les arts endevinatòries que va mostrar un dels tertulians.\nEm refereixo a Tomás Guasch.\nAquest “nou” futuròleg va predir els següents resultats per al final d’aquesta temporada 2006-07:\nCampió de lliga: R. Madrid\nCampió de la UEFA: RCD Espanyol\nCampió de la copa del rei. Sevilla CF\nA més, en acabar els seus vaticinis, va assegurar que, si es complien, es passaria tot l’estiu tirant petards per a celebrar-ho com cal...\nTirant d’hemeroteca, hem descobert que aquest no és pas el primer ni el segon cop que en “Pitoniso" Guasch fa ús del seus poders profètics. En el llibre “Tips de merengue” recollim alguna de les seves més brillants actuacions. A títol d’exemple us recordem un parell de perles:\n“Sigo creyendo en mi profecía: (final) España-Chequia”\nEntrevista digital amb Tomás Guach, diari As, 17/06/04, abans de l’Eurocopa’04\n“Yo he pronosticado una final España-Argentina”\nEntrevista a Tomás Guach, cuatro.com, 9/06/06, abans del Mundial’06\nÀnims companys barcelonistes!\nSi segueix la ratxa d’encerts de l’endevinaire Guasch, tenim el doblet molt a prop!\nEtiquetes de comentaris: As, Barça, Lliga, Madrid, Sevilla, Tips de merengue, Tomàs Guasch\nenviat per Tips de merengue a la/es 20:36 2 comentaris\nenviat per Tips de merengue a la/es 8:55 7 comentaris\nNo tinc ni idea de la influència que poden arribar a tenir els medis de comunicació sobre els equips de futbol.\nTampoc sé si els corrents d’opinió poden acabar decidint lligues tant igualades com l’actual.\nEl que sí penso és que en una guerra de medis, els barcelonistes ho tenim molt cru.\nPer una banda, la premsa madridista sempre rema en la direcció dels interessos de l’equip. No importa que aquest no jugui bé, que faci tres o quatre temporades que no guanya títols, que es gastin milionades en jugadors que no rendeixen, que l’afició estigui farta de l’entrenador, o del president. El que importa és l’entitat. I si cal desviar l’atenció dels seguidors es fa. I s’inventen confabulacions arbitrals, i es carrega contra Villar, i se suggereixen nous fitxatges. O, en casos d’urgència, es parla del RMNBA, de Nadal, o de Alonso i la Fórmula 1... El que faci falta per salvar el Madrid, el que faci falta per remar junts!\nA l’altra banda hi ha la premsa catalana. Aquí cadascú rema en la direcció que li dóna la gana, o que més li convé. És intranscendent que l’equip jugui bé, que es batin rècords, que es guanyin dues lligues seguides i una Champions, que portin pràcticament tres temporades líders. A la primera ensopegada, a la mínima ratxa de mal joc, apareixen les misèries de l’entorn. I tots a criticar: la renovació de Saviola, la baixa forma de Ronaldinho, les gelosies d’Eto’o, els fitxatges de Txiqui, la renovació de la plantilla... Qualsevol excusa és bona!\nEn fi, la batalla dels medis, companys barcelonistes, la tenim perduda.\nenviat per Tips de merengue a la/es 18:02 7 comentaris\nenviat per Tips de merengue a la/es 9:02 5 comentaris\nenviat per Tips de merengue a la/es 19:15 6 comentaris\nenviat per Tips de merengue a la/es 9:34 3 comentaris\nenviat per Tips de merengue a la/es 20:06 5 comentaris\nAvui el Marca es destapa amb aquesta impressionant portada. Una més dintre de la col·lecció de monstruositats a la que ens té acostumat el pasquí madrileny.\nNo només estan dedicant-se a intoxicar aquest final de lliga amb fitxatges no confirmats i ofertes pels jugadors del Barça, destacant la bona harmonia del vestidor madridista i les cruentes guerres intestines que poblen el vestidor blaugrana, denunciant la conspiració judeo masónica del villarato, fent-se fotografies ja en la Cibeles...\nBé, com deia no només es dediquen a intoxicar i a pressionar a l'equip blaugrana. Ara s'atreveixen a demanar que li lleven la tarjeta groga a Beckham perquè pugui jugar contra el Sevilla. Però estem parlant del mateix jugador a qui Capello i Mijatovic menysprearen apartant-lo de l'equip, i afirmant que no tornaria a posar-se la samarreta blanca? Doncs sí, estem parlant del mateix jugador, que ara pareix que és imprescindible (i així ho demostra el partit contra el Bilbao) per a que la Cofradia del Clavo Ardiendo o Hirviendo no s'apagui definitivament.\nEm pareix lamentable, de totes totes, i espero que no se'n surtin amb la seva amb una adulteració tan flagrant de la competició. Si finalment Beckham juga, espero que Del Nido surti a bramar contra tots els estaments arbitrals i disciplinaris com ens té habituats.\nActualització: Dfons, al seu imprescindible Lo que el ojo sí ve, també parla d'aquesta qüestió.\nEtiquetes de comentaris: Beckham, Cofradia del clavo ardiendo, Marca, R. Madrid\nenviat per Tips de merengue a la/es 10:19 4 comentaris


No ens manca temps; ens sobren distraccions. Les 13 grans causes d’un mal ús del temps | ESADE Alumni\nNo ens manca temps; ens sobren distraccions. Les 13 grans causes d’un mal ús del temps\n24març 2020 de 19:00h a 21:00h\nACTE AJORNAT. Properament informarem de la nova data\nQuant de temps voldries guanyar a la setmana? Quins canvis estàs introduint a la teva vida laboral per poder aspirar a un verdader equilibri entre la teva vida personal i la professional?\nCada cop som més conscients que la causa real de la nostra manca de temps són les distraccions. Els mals hàbits i els robatemps en què hem anat caient de manera silenciosa i contínua, que ens han convertit en persones ineficients. En aquesta sessió, ens centrarem a identificar-los i posarem en comú idees, estratègies i fórmules per corregir-los.\nQuant de temps més esperes deixar passar abans de solucionar l’addicció a la distracció i al mal ús del teu temps?\nAquesta sessió flash combinarà la teoria sobre els motius de molts d’aquests robatemps i mals hàbits actuals amb exercicis pràctics. A través d’una guia d’usuari, identificarem les problemàtiques individuals, provocarem reflexions i farem aflorar solucions en grup.


Endavant Villarreal CF - El '3x3 Groguet' té nous campions\nClub Voleibol Mediterrani\nClub Natació Castalia Castelló\nEls campions es van fer la fotografia oficial amb el primer equip groc.\nEndavant | 25 / 02 / 2018\nEl '3x3 Groguet' té nous campions\nEl prebenjamí de l'Esportiu Vila-real i el benjamí del CD Altura s'emporten la huitena edició edició del torneig\nEmocionant huitena jornada del Torneig de Futbol '3x3 Groguet'. En aquesta edició han participat diferents equips prebenjamins i benjamins de l'Esportiu Vila-real, CD Altura i de la UD Alginet. Els campions de cada categoria es van fotografiar amb el primer equip groc abans que comencés el partit contra el Getafe CF en l'Estadi de la Ceràmica.\nEls partits van començar dues hores abans del començament del xoc del Villarreal davant el Getafe CF en els nous i espectaculars mini camps instal·lats a la 'Fan Zone' situada a la zona adjacent a l'Estadi de la Ceràmica. Els seguidors del club 'groguet' van poder gaudir de l'ambient i amb els emocionants partits.\nLa final de la categoria prebenjamí es va disputar entre el Grup Mario de l'Esportiu Vila-real i el Grup Trigueros, també de l'Esportiu Vila-real. El xoc es va resoldre per penals 2-3 a favor Grup Trigueros.\nA més, en la categoria benjamí va haver una final molt espectacular entre el Grup Bruno de l'Esportiu Vila-real i el Grup Trigueros de CD Altura. El partit es va decantar clarament de l'equip vila-realenc, que va golejar 6-0 al seu rival. Enhorabona a tots!\nPublished in Endavant\nEndavant Club Groguet val\nMore in this category: « El Villarreal CF, premiat a la Gala Nacional\tEl Playas i Joma, junts a La Ceràmica »


Nom: CAL MALLOL\nAdreça: C-14, pk 111,915\nCal Mallol es troba al sud de la carretera C-14, entre Artesa de Segre i Ponts, a un centenar de metres al sud de l'església de Sant Sebastià del Gos (núm. 22272) i a un quilòmetre escàs a l'est del petit nucli de El Gos (també anomenat Castellnou del Gos), al nord-oest del terme municipal d'Oliola.\nEs tracta d'un casal de planta quadrada (de 14,5 m de costat), de tres pisos d'alçada i orientada amb la façana principal d'accés de cara al nord-oest i amb un cobert per a usos agrícoles adossat al sud-est. La teulada és a doble vessant amb el carener centrat des de la façana principal fins l'oposada.\nDe la lectura dels paraments constructius es dedueix que es tracta de l'ampliació, en estil historicista projectada a principis del segle XX, d'una masia més antiga construïda amb un aparell molt irregular de carreuons de mides diverses lligats amb abundant morter de calç i amb arrebossat exterior de morter de calç i sorra. Aquest aparell s'observa en els dos primers pisos de l'angle nord de l'edifici, mentre que la resta, inclús el tercer pis, estan fets amb un aparell de carreus desbastats disposats en filades més o menys horitzontals, sense arrebossar i, sobretot, la característica més destacable estèticament de l'edifici, amb totes les obertures, les cantonades i les curioses garites a cada cantonada del tercer pis, realitzades amb maó.\nLa façana principal, que afronta amb la carretera C-14, conté l'entrada principal, que consisteix en una porta d'arc rebaixat de dovelles. La clau conté inscrita la data de 1908. Les obertures de la planta baixa i del primer pis (amb un balcó amb la llosana motllurada) són d'arc de llinda de maons disposats a plec de llibre, mentre que les de la tercera, més petites, són d'arcs carpanells de maons també disposats a plec de llibre. El ràfec del mur capcer (de fet, els ràfecs de tots quatre costats), està ornamentat amb una curiosa distribució de teula i maons, en què els maons es disposen en vertical com si fossin mènsules que suporten les arcuacions dibuixades amb les teules.\nLa façana que afronta al sud-oest té una distribució similar de les obertures, amb les de la planta baixa i primer pis d'arcs de llinda de maons a plec de llibre, emmarcats amb cadenes verticals de maó, i les de la tercera d'arcs carpanells.\nA la façana posterior hi ha adossat el cobert agrícola fins l'alçada del segon pis, i al tercer hi ha una distribució simètrica de les obertures, amb finestres ogivals geminades (també realitzades amb maó a plec de llibre) flanquejades per finestres rectangulars.\nLes garites de planta circular a cada cantonada del tercer pis estan construïdes en maó i guarden el mateix ràfec d'arcuacions de teula i maó que les façanes. Les seves úniques obertures són unes petites sageteres distribuïdes irregularment però que aconsegueixen atorgar al conjunt l'aspecte de masia fortificada. Cal Mallol es troba al sud de la carretera C-14, entre Artesa de Segre i Ponts, a un centenar de metres al sud de l'església de Sant Sebastià del Gos (núm. 22272) i a un quilòmetre escàs a l'est del petit nucli de El Gos (també anomenat Castellnou del Gos), al nord-oest del terme municipal d'Oliola.\nEs tracta d'un casal de planta quadrada (de 14,5 m de costat), de tres pisos d'alçada i orientada amb la façana principal d'accés de cara al nord-oest i amb un cobert per a usos agrícoles adossat al sud-est. La teulada és a doble vessant amb el carener centrat des de la façana principal fins l'o...\nMasia reformada i ampliada l'any 1908 a tocar de la granja de la mateixa propietat.


Excursió a Fontanars dels Alforins 14 de febrer dissabte amb autobús - EL BARRANC\nPost published:2 de febrer de 2015\nExcursió a Fontanars dels Alforins. Dia 14 de febrer 2015 dissabte amb autobús\nEixida en bus a les 8 del matí des del cantó de l’avinguda del Montgó (unifamiliars pitufos)\n9,30 h. visita guiada a La Font de la Figuera: museu etnològic i esglèsia (retaule de Joan de Joanes)\n12 h. visita al celler Los Frailes de Fontanars amb cata de vins del celler\n14 h. Restaurant Casa Julio ex-estrella Michelin. Menú concertat a elegir entre paella, arròs al forn o vegetarià. (cal confirmar abans el menú)\nDesprés visita pel poble.\n18 h. tornada a Paiporta\nPreus: socis 47 euros\nNo socis 52 euros\nEl preu inclou el bus, les visites i el dinar en l’elecció triada.\nCal reservar abans del dia 10 de febrer dimarts\nPer a reservar cal fer l’ingrés al compte de l’Associació Cultural El barranc-Paiporta de Caixa Popular 3159 0029 31 2152501314 amb el vostre nom i enviar un correu de confirmació i elegir el menú (paella, arrós al forn o vegetarià) a elbarranc@elbarranc.net\nTags: gastronomia, viatges\nPrevious PostEXCURSIÓ A ALTURA. Diumenge 23 de novembre.\nConvocatòria Assemblea General any 2010


Troben una proteïna imprescindible per formar òvuls i espermatozous | IRB Barcelona\nTroben una proteïna imprescindible per formar òvuls i espermatozous\nEstructura microscòpica de teixit testicular de ratolí (P.Mikolcevic, IRB Barcelona)\nEstructura microscòpica de teixit testicular de ratolí. Esquerra, detall de túbul seminífer sa amb espermàtides i espermatozoides. Dreta, els túbuls s'encongeixen per la mort massiva de cèl·lules germinals (en verd). (P. Mikolcevic, IRB Barcelona)\nSense RingoA, els telòmers (verd) -extrems dels cromosomes- es fusionen entre ells el que produeix errors en meiosis i mort cel·lular. Amb la proteïna als telòmers (blau), els cromosomes es mantenen separats. (P.Mikolcevic)\nTall transversal del nucli cel·lular. A l'esquerra, els telòmers -extrems dels cromosomes - (en verd) estan units a la membrana nuclear. Sense RingoA, els telòmers no s'ancoren bé, la meiosi es deté i la cèl·lula mor.(P. Mikolcevic, IRB Barcelona)\nEls científics de l'IRB Barcelona descobreixen una proteïna essencial en meiosi, el procés de divisió cel·lular que dóna lloc a les cèl·lules sexuals.\nSense la proteïna RingoA, els ratolins d'ambdós sexes són estèrils.\nEls resultats, publicats a Nature Communications, podrien servir de base per desenvolupar anticonceptius masculins.\nCientífics de l'Institut de Recerca Biomèdica (IRB Barcelona), liderats per l'investigador ICREA Angel R. Nebreda, publiquen avui a Nature Communications que la proteïna RingoA és un regulador fonamental de la meiosi, procés de divisió cel·lular pel qual es produeixen òvuls i espermatozous per a la reproducció sexual de mamífers.\nLes cèl·lules sexuals, a diferència de les cèl·lules de la resta de l'organisme, contenen la meitat de cromosomes (són haploides) gràcies a aquest tipus especial de divisió cel·lular. A la meiosi, a partir d'una cèl·lula precursora -cèl·lules germinals primordials- s'obtenen durant l'espermatogènesi quatre espermatozous mentre que a la ovogènesi es produeix un sol ovòcit (els altres tres degeneren durant el procés).\nEls ratolins sense RingoA obtinguts al Laboratori de Senyalització i Cicle Cel·lular del professor Nebreda, estan aparentment sans però són completament estèrils, tant mascles com femelles. Després de tres anys d'experiments, els investigadors postdoctorals de l'IRB Barcelona, Petra Mikolcevic i Michitaka Isoda, descriuen els desajustos moleculars que es produeixen durant la meiosi per la falta d'aquesta proteïna.\nAmb l’estudi, els investigadors aporten noves dades sobre un procés fonamental per a totes les formes de vida que es reprodueixen sexualment. "Tots vam començar amb una meiosi així que saber com funciona és intel·lectualment molt interessant", apunta Nebreda. Tot i que la meiosi es va descriure a la fi del segle XIX "queden molts interrogants oberts", explica aquest científic guardonat amb un projecte de l'European Research Council.\n"No hi ha bons models in vitro per estudiar la meiosi. És difícil extreure els espermatozous i fer estudis en plaques, cal estudiar-los en els testicles. I amb els ovòcits encara és pitjor perquè en les femelles els òvuls es generen en les fases primerenques del desenvolupament i treballar amb embrions és tècnicament complex".\nRingoA i Cdk2, duet essencial en meiosi\nEls científics han descobert que RingoA és un activador fonamental de la proteïna Cdk2, la quinasa amb la qual forma un complex necessari per dur a terme la meiosi. De fet, el model genètic de ratolí sense Cdk2 publicat fa 12 anys pel grup de Mariano Barbacid al CNIO és també viable però estèril i presenta exactament les mateixes alteracions en meiosi que l'obtingut ara pels investigadors de l'IRB Barcelona.\n"En biologia, si obtens dos fenotips pràcticament indistingibles és una indicació que les proteïnes exerceixen la mateixa funció i que probablement treballen juntes". El que no se sabia fins ara era que la parella fonamental de Cdk2 en meiosi era RingoA, perquè Cdk2 normalment forma complexos amb un altre tipus de proteïnes anomenades ciclines.\nLes anàlisis van demostrar que RingoA funciona en els telòmers, unes estructures que protegeixen els extrems dels cromosomes, i on també es localitza Cdk2. En meiosi, els telòmers actuen com ancoratges perquè els cromosomes s'agafin a la membrana nuclear, el que permet als cromosomes intercanviar fragments d'ADN; aquest procés de recombinació cromosòmica és una característica essencial de la meiosi.\nSense el complex RingoA-Cdk2, els telòmers dels cromosomes no s'ancoren a la membrana, van lliures pel nucli, la recombinació és caòtica, no es reparen els talls d'ADN necessaris per intercanviar-ne fragments i la meiosi no es pot completar. Com a resultat, no es generen les cèl·lules sexuals.\n"No seria forassenyat pensar en desenvolupar un anticonceptiu masculí basat en inhibidors per RingoA-Cdk2", proposa Nebreda. Així com les dones generen els ovòcits durant el desenvolupament embrionari i per tant no tindria cap sentit, els homes produeixen espermatozoides durant pràcticament tota l’edat adulta. "Si la indústria volgués invertir en aquest tema, tenim les tècniques bioquímiques a punt per buscar inhibidors".\nAquest treball ha rebut el suport de la Fundació BBVA, el Ministeri d’Economia i Competitivitat i del programa CO-FUND FP7 de la Unió Europea.\nEssential role of the Cdk2 activator RingoA in meiotic telomere tethering to the nuclear envelope\nPetra Mikolcevic, Michitaka Isoda, Hiroki Shibuya, Ivan del Barco Barrantes, Ana Igea, José A. Suja, Sue Shackleton, Yoshinori Watanabe & Angel R. Nebreda\nNature Comms. (2016, 30 March): doi: 10.1038/NCOMMS11084\nDescrit un mecanisme que frena la divisió cel·lular en situació d'estrès\nLa via de senyalització HOG regula la resposta a l'estrès en el llevat Saccharomyces cerevisiae i en frena la divisió cel·lular regulant-ne la segregació dels cromosomes a través de la proteïna NET1.\nLa via de senyalització p38 és l'equivalent de la via HOG en humans, i està involucrada en processos tumorals.\nEl treball del grup de Senyalització Cel·lular de l'IRB Barcelona ha estat publicat a la revista PNAS.\nLes connexions entre cicle cel·lular, centrosomes i cilis guanyen interès en biomedicina\nUna conferència organitzada per l'IRB Barcelona i la Fundació BBVA reuneix experts mundials en l'estudi d'aquests dos orgànuls cel·lulars clau en la salut i la malaltia.\nEl càncer i certes patologies del desenvolupament s'associen a errors d'aquestes estructures cel·lulars complexes i a defectes en el control del cicle cel·lular.\nProteïna clau en l'acoblament de la cua dels espermatozoides\nAl Dia Cat, Diario Médico, El Confidencial, Phys.org, Scienmag, entre altres mitjans nacionals i internacionals, han publicat un article sobre l'última investigació liderada per l'IRB Barcelona que ha identificat el paper crucial que exerceix la proteïna CENTROBIN a la fertilitat masculina.\nEnllaç a Al Dia Cat\nIvan Del Barco


Sporting 3-3 Nàstic: pel bon camí\nEl Nàstic empata a tres al camp de l'Sporting de Gijón en l'últim minut malgrat que l'equip ha mostrat falta de concentració en alguns moments. Tres cops s'ha avançat el conjunt local i tres cops s'ha refet el conjunt de Tarragona, que amb aquest punt suma 34 a la classificació i retalla la distància amb la zona de permanència, marcada per l'Alavés amb 35.Ara sí que sí…però a mitges. El Nàstic es renta la cara al Molinón després d’aconseguir un empat “in extremis” davant un Sporting que s’ha avançat tres cops en el marcador. I es renta la cara perquè el conjunt grana no ha baixat els braços després del primer gol, ni després del segon, ni després del tercer. Tot i que si ens fixem, aquests tres gols no haurien d’haver existit. El primer ha arribat després d’un més que dubtós penalti de Campano per mans dins de l’àrea.\nEl conjunt de César Ferrando toca fons després de perdre per 1-2 amb un final de partit absurd. Els grana han empatat al minut 90 i quan semblava que l’empat seria el resultat definitiu, el Numància ha marcat el gol de la victòria al minut 93. El Nàstic continua amb 33 punts a la classificació i cau a la zona de descens per tercera vegada a la temporada. 8.751 espectadors assisteixen al Nou Estadi en una trista tarda.A pitjor no pot anar...o sí, però esperem no veure-ho. Aquesta tarda, el Nàstic de César Ferrando a perdut el seu primer partit al Nou Estadi. El líder visitava el Nou Estadi amb un equip lluitador, sense noms però amb homes, i el partit se l’han emportat jugant al futbol, que no és sinònim de “jogo bonito”.\nNàstic 1-1 Xerez: el de sempre (2ª part)\nEl conjunt grana empata a u contra el Xerez després de mostrar dues cares ben diferents: a la primera part, patètica, i la segona amb empenta. Yordi ha avançat als andalusos al minut 35 amb un cop de cap a pilota parada i Maldonado ha empatat al minut 67 per donar un punt que permet als grana mantenir la distància mínima amb la zona de descens. 11.501 espectadors assisteixen a un dolent partit de Segona Divisió.Que difícil és això de les cròniques dels partits quan l’afectat és el teu equip. I més quan aquest no fa res,: ni per bo ni per dolent. El Nàstic té diverses cares negatives: la que no sap aguantar un resultat i li empaten el partit al descompte, la del bipolarisme: una part bona i una dolenta i la del joc fora de Tarragona, on no guanyen des de fa quasi 5 mesos. Avui, ens ha tocat la del bipolarisme.\nElx 2-0 Nàstic: fora no hi ha manera\nEl conjunt de César Ferrando, que continua sense aconseguir una victòria lluny del Nou Estadi, perd 2-0 contra un Elx que apunta a l’ascens. Dos gols als primers vint minuts de partit deixen al Nàstic sense opcions de sumar tres punts lluny de Tarragona, cosa que no fa des del passat 10 de novembre. La zona de descens, a un punt.No hi ha manera. Estem gafats. Lluny del Nou Estadi no sumem una victòria ni que ens matin. Em tingut partits on guanyar era fàcil, com a El Ejido, on guanyàvem al minut 90, però res, si no són gols al minut 93, són gols als primers minuts que deixen un partit sentenciat. Avui s’ha produït el segon cas.\nNàstic 2-0 Las Palmas: no sense patir\nEl conjunt de César Ferrando guanya per segon partit consecutiu al Nou Estadi i suma tres punts que el treuen de la zona de descens, que ara la marca l’Alabès amb 29 punts. Jandro obria el marcador de penalti i Moisés, al minut 93, certificava la victòria i el gol-a-verage, que finalment és favorable al Nàstic. 11.513 espectadors fan possible la millor entrada de la temporada al Nou Estadi.Una victòria sempre és positiva. Si s’aconsegueix sense meravellar està be, però si és donant bones sensacions, millor. Avui, i últimament, ens trobem en la primera opció. César Ferrando sap que per treure a aquest Nàstic de la zona baixa s’han de deixar les floritures al vestuari. Aquest diumenge, en dues jugades aïllades s’ha guanyat a Las Palmas. L’afició ha respost a la demanda de l’equip, però l’equip no ha respost al cent per cent com s’esperava. Un penalti ens ha obert la llauna, però si no arriba a ser per la pena màxima, “otro gallo hubiera cantado”. I al final del partit, el de sempre: patir, patir i patir.\nEl Nàstic torna a perdre tres punts al temps de descompte. Aquest cop, un gol de Kike al 91 de partit contraresta el gran gol aconseguit per Calle al minut 31. Aquest l’empat situa, juntament amb altres resultats de la jornada, al conjunt de César Ferrando en zona de descens per segon cop a la temporada.Ja n’hi ha prou. No és una excusa barata, però tenim molta mala sort. No és el primer cop que passa...i a aquest pas no serà l’última. El dia del Xerés a Chapin, el dia del Numància a Soria, el dia del Cadis al Nou Estadi, el dia del Celta a Vigo, el del Còrdova a casa...si el Nàstic hagués aguantat els resultats, ara tindria 11 punts més. ¡¡11!!. Sumariem 39 i ens situaríem en setena posició a tres de l’ascens. Millor no pensar-hi més, que és per llogar-hi cadires.\nNàstic 2-1 Eibar: a la tretzena\nEl conjunt de César Ferrando aconsegueix guanyar, després de quatre mesos de sequera, per 2-1 a l’Eibar de Lluis Codina. Els grana s’han avançat al marcador amb gol de Jandro, però Goiria ha empatat cinc minuts després. Al voltant del descans, Tortolero en un córner, ha donat els tres punts a l’equip de Tarragona, que surt de la zona de descens. 6.111 espectadors veuen la sisena victòria del Nàstic a la Lliga.Per fi, ja tocava. L’afició del Nàstic ha hagut de trigar quatre mesos per tornar a veure una victòria del seu equip. Després de dotze jornades de sequera, el conjunt tarragoní ha tornat a veure com tres punts es sumaven de cop a la classificació. Tres punts que arriben en el millor moment, després d’entrar en zona de descens la setmana passada.\nMostro caràcter i ambició per transmetre-ho a l’equip El 9 Esportiu, 11-04-2008\nSporting 3-3 Nàstic: pel bon camí Joan Alfons López Parra, 05-04-2008\nNàstic 1-2 Numància: el que faltava Joan Alfons López Parra, 29-03-2008\nNàstic 1-1 Xerez: el de sempre (2ª part) Joan Alfons López Parra, 16-03-2008\nElx 2-0 Nàstic: fora no hi ha manera Joan Alfons López Parra, 09-03-2008\nNàstic 2-0 Las Palmas: no sense patir Joan Alfons López Parra, 02-03-2008\nPoli Ejido 1-1 Nàstic: el de sempre... Joan Alfons López Parra, 24-02-2008\nNàstic 2-1 Eibar: a la tretzena Joan Alfons López Parra, 16-02-2008\nCastelló 3-1 Nàstic: JA N'HI HA PROU Joan Alfons López Parra, 09-02-2008\nNàstic 2-2 Còrdova: remuntem com mai, ens la lien com sempre Joan Alfons López Parra, 03-02-2008


Fundació Mercè Fontanilles signa el conveni 2014-2015 amb el programa Incorpora de “La Caixa” | Mercè Fontanilles\nFundació Mercè Fontanilles signa el conveni 2014-2015 amb el programa Incorpora de “La Caixa”\nEl Programa Incorpora aglutina diverses entitats socials que tenen com a objectiu comú fomentar la contractació de persones amb dificultats d’accés al mercat laboral i promoure la Responsabilitat Social Corporativa en les empreses.\nEl 7 de Febrer es va celebrar al Palau Macaya de Barcelona la signatura del nou conveni Incorpora 2014-2015 amb les entitats col·laboradores del programa d’inserció social i laboral de l’Obra Social “La Caixa” de la província de Barcelona.\nResultats Programa Incorpora Barcelona 2013\nEn l’acte, en Jaume Farré - Director de Programes Socials de la Fundació “La Caixa” -, va presentar les dades relatives a l’any 2013 i va projectar els reptes de futur del programa Incorpora per enguany.\nA la província de Barcelona el programa van assolir 3.377 insercions, el que representa un 36% més respecte el 2012 (2.487 insercions). A aquest bons resultats, s’han de sumar l’increment d’empreses contractants que el darrer any van representar 1.224 organitzacions, un augment del 34% respecte l’any 2012 (913 empreses).\nEn paraules del Director de Programes Socials: “a la província de Barcelona, aquests increments tan positius, en tots els indicadors, és gràcies a les 67 entitats socials col·laboradores, i als 149 tècnics insertors i prospectors que fan possible aquest programa”.\nEn aquesta línia, Jaume Farré va destacar la valoració de les empreses contractants pel que respecta al suport dels tècnics d’inserció a les seves necessitats de contractació: “el 100% de les empreses tornaria a fer servir els serveis Incorpora”.\nReptes de futur 2014-2015\nEl primer repte és incrementar l'ocupabilitat de les persones més vulnerables. Creant una major oferta de formació gratuïta d'entitats col·laboradores amb la finalitat de millorar la capacitació professional de les persones ateses.\nContinuar atenent els diferents col·lectius, posant èmfasis en les persones majors de 45 anys que en l’actualitat estan en alt risc d’exclusió social.\nFinalment, seguir augmentant l’eficiència de la xarxa Incorpora, amb el desenvolupament i implantació de nous instruments, col•laboracions amb altres agents del territori, així com, seguir consolidant la vinculació entre el teixit social i empresarial.\nAmb la signatura del nou conveni, Fundació Mercè Fontanilles dona continuïtat a l’estreta col·laboració amb l’Obra Social de “la Caixa”; que permet treballar en xarxa per progressar en la inserció i l’ocupació de les persones ateses.\nPepa Arqué - Directora Tècnica - signant el nou conveni 2014-2015


Defensem les pensions públiques | Antonio López - somMontornès\nDimecres, 14 de febrer de 2018 | 16:10h\nLes pensions i els serveis públics són una conquesta del moviment obrer, els Moviments socials alternatius i l'esquerra transformadora al llarg de la història. I ara les estan atacant de forma brutal, espantant a la gent al·legant que no són viables i aconsellant fer-se un pla de pensions privat.\nEl sistema és insostenible: la gent viu més del compte, cada vegada hi ha més pensionistes que cobren unes pensions impagables i així podríem seguir fins a l'infinit. Totes aquestes argumentacions tenen un objectiu per als poderosos: els serveis públics i les pensions han de passar al lliure mercat per a tenir un sector on fer negoci, ja que a altres sectors s'ha reduït el negoci per l'avanç de les noves tecnologies.\nLes últimes reformes impulsades pel PSOE (jubilació als 67 anys i pujada dels anys de cotització i barem), així com les del PP a l’any 2013, que endureix les condicions per a accedir a la jubilació anticipada, la qual passa dels 61 anys als 63, així com el reial decret que aplica una falsa pujada de les pensions cada any d'un 0.25%, és un atac en tota regla a les pensions públiques, que cal recordar que no són un regal, sinó un dret pels llargs anys cotitzats al llarg de la vida laboral dels i les treballadors i es cobra en funció del que s’hagi cotitzat. Per tant, cap govern pot presumir que les pensions són fruit de les seves polítiques.\nEls tres partits que han fet més mal al sistema de pensions públiques són el PP, el PSOE i CiU (ara PDeCAT), que sempre han donat suport a aquestes polítiques\nLes diferències en longevitat per classe social són enormes. Així, la diferència en els anys de vida existent entre una persona pertanyent al sector de renda més baixa del país (els més pobres) i al sector superior (els més rics) a Espanya és gens menys que de deu anys per exemple entre els barris de Barcelona com pot ser la Bonanova i Nou Barris\nA EUA són quinze i en la mitjana dels països de la UE-15 són set. Aquestes diferències en longevitat es deuen al fet que el nivell de salut de la població depèn, sobretot, de la classe social a la qual es pertany. Un treballador no qualificat (en atur freqüent durant més de cinc anys) té, als seixanta anys, el nivell de salut que un banquer té als setanta anys.\nRetardar l'edat de jubilació a tota la població treballadora sense més, és una mesura que perjudica a les classes populars per a beneficiar a les classes de majors rendes que viuen més anys.\nAlgunes propostes de futur:\nLes pensions poden cobrir-se amb les cotitzacions, però també amb altres ingressos, fins i tot amb impostos progressius, i una partida als pressupostos generals de l’estat, així com impostos als bancs i grans empreses que tinguin molts beneficis.\nEn realitat, només en 8 dels 27 països de la UE es financen exclusivament les pensions mitjançant cotitzacions.\nNo s'indaga en el cor del problema: que en aquest país hi ha moltes pensions, milions, manifestament insuficients. Així doncs, la despesa en pensions és considerablement més baixa que en la mitjana europea, i que, en la pitjor de les previsions, les pensions requeririen com a màxim el percentatge del PIB que ja dediquen a elles altres països de la UE.\nEl camí a seguir està molt clar: treballar menys per a treballar tots i totes. Això és, 35 hores de jornada laboral setmanal per llei. També cal augmentar els salaris per tal d’incrementar les cotitzacions, així com incorporar als pressupostos generals de l'estat la partida necessària per a garantir el pagament anual de les 14 pagues i el poder adquisitiu que en els últims anys s'ha perdut (un 7 %). Per tant, diguem no a la pujada del 0.25%!\nLa mobilització sostinguda i massiva i el vot polític son els mitjans per a aconseguir alliberar-nos d’aquestes polítiques que van en contra les classes populars. Aquesta es la via per procedir a la derogació de les reformes laborals del PSOE i del PP.\nPer últim, com ha he manifestat, les pensions públiques no són un regal del govern de torn. Són un dret conquerit i com a tal, l’hem de defensar a través de la mobilització ciutadana, sindical i en les votacions polítiques no votant a aquells que les volen liquidar, recolzant aquelles forces polítiques que les defensen i recolzen, com Units Podem i Catalunya en Comú.\nEls i les comunistes estem i estarem en aquesta batalla ja que formem part del poble treballador. Ni un pas arrere ni per a agafar impuls…


Àlex Calaff | Esport Andreuenc | Page 2\nEl Sant Andreu ha vençut 3-1 el Reus B Cambrils al Narcís Sala i ha sumat tres punts vitals per no perdre l’esperança de retallar punts als equips capdavanters. Els quadribarrats necessitaven una victòria urgent després de la gran ensopegada a casa del Santboià on l’equip d’Azparren no va mostrar en cap moment el seu […]\tLlegir més...\nEl Sant Andreu s’enfrontarà aquest diumenge a les 12.00 h al Santboià en el duel de la vint-i-quatrena jornada de lliga. El partit que es disputarà al Municipal Joan Baptista Milà és una gran oportunitat pels homes de Mikel Azparren per demostrar que realment busquen revertir la situació a la lliga i comença a retallar posicions […]\tLlegir més...\nFutbolÀlex Calaff 14/01/2019 Cap comentari\nEl Sant Andreu ha vençut 0-2 el San Cristòbal al Narcís Sala i ha aconseguit la primera victòria de l’any a casa, resulta que s’espera signifiqui l’inici d’una dinàmica positiva. Els quadribarrats necessiten sumar de tres en tres per poder lluitar per la promoció d’ascens. El Sant Andreu ha arribat a aquest partit després de […]\tLlegir més...\nFutbolÀlex Calaff 07/12/2018 Cap comentari\nLa derrota per 4-0 al Wanda Metropolitano ha posat fi al somni del Sant Andreu a la Copa però, més enllà del resultat, l’equip de Mikel Azparren ha sortit molt reforçat per les grans sensacions que ha transmès, posant contra les cordes en alguns trams del duel a tot un Atlético de Madrid. El tècnic […]\tLlegir més...\nFutbolÀlex Calaff 01/12/2018 Cap comentari\nFutbolÀlex Calaff 20/11/2018 Cap comentari\nMikel Azparren, entrenador del Sant Andreu, ha lamentat l’empat a zero amb el Cerdanyola. I és que el tècnic navarrès ha deixat clar que “necessitem més punts: tenim dues derrotes i resultats que no ens agraden”. Un cop més, l’entrenador andreuenc ha destacat la falta de punteria dels seus homes. “Ens ha faltat decidir bé […]\tLlegir més...


Olot destinarà almenys 217 mil euros en obres per millorar voreres i asfalt dels carrers aquest 2018 - Garrotxa Digital\nComentaris tancats a Olot destinarà almenys 217 mil euros en obres per millorar voreres i asfalt dels carrers aquest 2018\nOlot destinarà més de dos-cents disset mil euros a la conservació i millora de les voreres i calçades de la ciutat. Aquest és l’import aproximat de la primera fase del pla d’asfalts i millora de les voreres del 2018, que preveu actuacions a la carretera de les Tries, la zona del carrer Sant Miquel i la Plaça Palau entre d’altres, així com la supressió de barreres arquitectòniques en diversos carrers. Les obres estarien acabades abans de l’estiu.\nOlot destinarà durant aquest 2018 al menys 250 mil euros a la millora de la infraestructura viària de la ciutat. En una primera fase del Pla d’Asfaltats i voreres, que va aprovar-se a la darrera Junta de Govern Local, s’invertiran més de 217 mil euros en diversos treballs d’arranjament. Entre ells hi ha la millora de la carretera de les Tries i el sector del carrer Sant Miquel i la Plaça Palau, però el pla també preveu finalitzar les millores de la Ronda de les Fonts.\nUna part del pressupost del programa també es destina a suprimir barreres arquitectòniques arranjant les voreres. S’han previst obres als carrers Vilanova, Verge de Fàtima i Bolós a més dels trams Folch i Torres, Joaquim Marsillach, Sant Cristòfor amb la Ronda de les Fonts i el carrer Sant Miquel. El consistori és conscient que cal seguir treballant per millorar l’accessibilitat dels carrers i afirma que a l’hora de prioritzar també es tenen en compte les necessitats especials.\nA aquestes primeres inversions se n’hi podrien sumar d’altres per valor d’uns 60 mil euros més, en una segona fase del pla. En els últims anys l’Ajuntament ha invertit més d’un milió i mig d’euros en la conservació i millora del paviment i les voreres d’Olot i es calcula que el 2017 es van arranjar més de 8 mil metres quadrats en diferents barris d’Olot.\nDurant dos dies al Pavelló Firal d’Olot només es parlarà la llengua anglesa. Alumnes de sisè de primària de totes les escoles de la comarca, tant públiques com concertades, a més d’alumnes de secundària de tots els instituts de la comarca, participen…\nAmb motiu de la imminent celebració del festival Sismògraf, la residència Faber ha acollit durant unes setmanes residents que desenvolupen projectes amb el món de la dansa. Una d'aquests residents ha estat la coreògrafa i ballarina israeliana Lior Lazarof.…


L’augment de reciclatge de paper, cartró i envasos a Pego fa augmentar l’aportació d’Ecoembes al municipi – Ràdio Pego\nL’augment de reciclatge de paper, cartró i envasos a Pego fa augmentar l’aportació d’Ecoembes al municipi\nÉs el que reflectix la pròrroga del conveni entre Generalitat Valenciana i Ecoembes que va ser aprovada per unanimitat dijous al ple ordinari de juliol i que premia l’eficiència en el reciclatge de paper-cartró i envasos.\nDijous el ple ordinari de juliol va acceptar la pròrroga de les condicions previstes a la clàusula 2 «Recollida monomaterial de paper-cartró en contenidor específic» del conveni marc entre la Generalitat Valenciana i Ecoembes.\nLa pròrroga que dijous aprovava per unanimitat l’Ajuntament de Pego implica una revisió i una millora respecte el conveni anterior. Així, els municipis que reciclen de manera més eficient obtenen millors condicions atès que el conveni contempla plusos per a l’eficiència del sistema i per increments per les característiques de la població.\nLa realitat pegolina és que «ha augmentat el nombre de gent que recicla i per tant ha augmentat el nombre de quilos que es reciclen» de paper-cartró i envasos el que es trasllada en un «augment del percentatge —al 40%— que Ecoembes aportarà a l’Ajuntament de Pego per millorar l’eficiència recicladora», explicava l’alcalde Enrique Moll, que va disculpar la regidora de Residus i Medi Ambient, Laura Castellà que va estar present en la Junta de Govern ordinària del Consorci Mare, Marina Residus, responsable de la gestió dels residus urbans de 52 municipis de la Marina Alta, la Marina Baixa i El Campello que es va celebrar dijous al matí al Campello.\n← L’Ajuntament de Pego dedicarà part del romanent de tresoreria i de l’amortització del deute a inversions per un valor de 58.873,44€\nEl Pego CF acaba la temporada amb superàvit →


El Centre d’Esports Sabadell i Hotel Urpí signen un acord de patrocini fins al 2020 | Sabadell - Web Oficial\nNoticies: Club / Patrocini\nEl Centre d’Esports Sabadell i Hotel Urpí signen un acord de patrocini fins al 2020\nL’acord per dues temporades recupera un gran company de viatge arrelat a la ciutat\nEl Centre d’Esports Sabadell FC ha signat l’acord de patrocini amb Hotel Urpí, l’hotel de referència a Sabadell i al Vallès on s’hi concentren equips de totes les categories de la lliga quan disputen els seus partits a Barcelona i la seva àrea metropolitana. L’Hotel Urpí es distingeix pel seu tracte personalitzat, la seva excel·lent gastronomia amb unes habitacions confortables i uns salons de grans dimensions per acollir reunions, congressos o presentacions. També ha incorporat a l’últim pis una terrassa amb una de les millors vistes de la ciutat i un ambient acollidor.\nEs tracta d’un acord de contraprestacions entre dues entitats centenàries que inclou visibilitat de marca a l’estadi per part d’Hotel Urpí amb una de les tanques a la zona de tribuna, el lloc de les grans firmes i empreses de Sabadell que donen suport al CES. Aquest és un lligam especial pel sentiment arlequinat de la propietat de l’Hotel Urpí que ens permet recuperar la confiança d’un altre patrocinador de a ciutat.\nA l’acte de la signatura han assistit Josep Urpí, director de l’Hotel Urpí i Ana Navés, vicepresidenta del Centre d’Esports Sabadell. Les dues entitats de la ciutat tornen a vincular-se amb molta satisfacció per ambdues parts.


NAFENT I N'HA TIRANT...: 2012\nl'Última de l'any i Feliç 2013\nÚltima sortida de l’any i quina sortida mare meva. A les 8:30, puntuals el pavelló de Besalú. Havíem quedat: Àngel, Kel, Gerard, Jep i un servidor. Agafem cotxes i anem direcció cap a Hostalets. Sortida Kel, o sigui pujar, pujar i pujar. Hem anat cap a la zona de Falgars, fins arribar a l’ermita de Sant Miquel de Castelló. On allà hi ha hagut una esbandida total. Uns quants per dalt, els altres per baix per corriol i altres per baix per pista, un campi qui pugui. De totes maneres un 10 per en Kel, el paio no para, su curra de valent i actualment està fort com un toro, je je. Bé, en Total ens han sortit uns 30Km i 1000m de desnivell. Ja que era l’última, hem anat a dinar a la Cooperativa Verntallat. Bon dinar per despedir el 2012. Ara uns quants dies de vacances i el proper any s’han tornem‘hi. En fi, que passeu una molt bona entrada d’any 2013 i sobretot Molta Salut.\nPublicat per Quim Pujiula a 18:13 1 comentari:\nBtt pel Torn\nPrimera sortida per festes de Nadal. Aquesta vegada hem anat cap a la zona del Torn. Érem: Àngel, Kel, Rescalvo, Mañas, Garrisson, Gerard i un servidor.\nQuedem a les 9:00 del matí, com sempre el pavelló de Besalú.\nUn dia de primavera, no feia gens de fred, encara que el “pressi”, anava vestit com un esquimal. El paio a l’hivern no li veus el pel, és fredeluc de mena, fins hi tot portava escalfadors amb bateria pels peus, qui el va parir.\nDoncs bé, sortim direcció cap a Sant Fruitòs, passem pel Coll de LA Creu i agafem la pista que va cap el Torn. Entre mig uns quants problemes tècnics, reventons a manta d’en Rescalvo. En Garisson estava desesperat. Ens parem a la plaça del Torn a fer un petit mossec. Anem cap el Collell per carretera, passem per Ventajol, Can ginestar i finalment pel Coll de Guixeres. Una ruta amb un fort desnivell, però molt xula. Acabem com sempre a Can Quei fent unes cervesetes i fent-la petar una bona estona. En Total ens han sortit uns 45Km i uns 1000m de desnivell. Bon Nadal i Salut per Tothom!!!\nPublicat per Quim Pujiula a 12:11 Cap comentari:\nMés Alta Garrotxa amb btt...\nDesprés d’unes tres setmanes sense tocar la bici, avui Dissabte sortida amb els companys dels Desfrenats. Com sempre tots puntuals aquesta vegada a les 8:30 el pavelló de Besalú. Érem: Àngel, Quel, Jep, Paco, David, Garrisson, Serrano, Hurnòs i un servidor.\nTocava ruta per l’Alta Garrotxa, el nostre guia seria en Quel Galceràn. Anem direcció cap el Burró, on ens esperava l’Hurnòs. Fem la carretera per arribar a Sales de Llierca, on comencem a pujar per la pista que ens portarà fins a Monteia. Un cop allà fem un petit descans i a tirar altre vegada, que encara ens quedava tela.\nAnem direcció cap a Lliurona, per sortir més tard a Falgars, on hi han unes vistes impressionants de l’Alt Empordà i una casa de somnis. Baixada per asfalt trepidant, tots amb el genoll a terra. Ens desviem per anar a la creu i fer una mica de pista, on passem per Maià , el cap de res ja ens trobàvem a Besalú, fent unes cervesetes a Can Quei, per no perdre la costum. Gran sortida, amb bona companyia. En Total uns 53Km i uns 1300m de desnivell. Salut i recordeu que demà tenim la Marató de tv3, que aquesta vegada va destina al càncer. Tots a col·laborar... els Catalans tenim molt bon cor. Apa siau.\nPublicat per Quim Pujiula a 18:09 Cap comentari:\nPublicat per Quim Pujiula a 17:08 2 comentaris:\nSou Collunuts!!! Això és el primer que que em sut per resumir, la I Sortida Pedal Maià, de tres dies per a la Zona de la Garrotxa i l’Alt Empordà.\nBé, comencem, aquesta vegada seré breu, ja que donaria per emplenar un parell de fulls i no cal. Només amb les anècdotes de l’Àngel podríem parlar hores i hores, je je.\nAnem per feina, quedem el Dijous a les 8:00 del matí, uns quants surten de Maià i uns altres sortim de Besalú. Punt de trobada Font de la Quera a Beuda. Un cop tots reunits, foto de grup i comencem la primera Etapa:\nMaià-Coll d’Espinau-Can nou-Coll de Bassegoda-Hostal de la Muga-Costoja-Tapis.\nDeu nido la colla que érem: Quim, Toni, Enric, Pere, Molas, Lluc(pare), Marc, Xavi, Pep, Pere(Presi), Rescalvo, Rovira, Imma, Àngel, Lluc, Francesc i un servidor.\nNomés començar pujada llarga per Espinau, bon començament. Anem fent grups fins a dalt. El premi era un esmorzar consistent a Can Nou. Uns quants, després del tiberi sen tornen cap a Maià. Els altres anem fent camí cap a Tapís, que era l’arribada i on dormiríem la primera nit. Abans d’arribar a Tapis primers contratemps. En Xavi cau i es fa una raja el genoll, no és greu, però després d’anar el CAP, l’hi donen un parell de punts i li aconsellen no tocar la bici un parell de dies, quina llàstima. L’Enric, xafa la llanta i es queda sense màquina, per continuar, ha d’abandonar. Per sort el vespre s’hi afegeix, el “nen” de la Torre i en Ficu.\nSopar i estada a Can Mach de Tapis, per cert molt recomanable. Habitacions modernes i el menjar impressionant.\nTot apunt per la segona Etapa:\nTapis-Maçanet-Salines-La Vajol-Agullana-Cantallops-Sant Climent.\nSortida per corriols molt xulos, per anar a enllaçar a Maçanet, on comença, una pujada llarga per pista, fins a les Salines. Reagrupament a dalt i baixada per anar cap a la Vajol, on fem la parada, per recuperar forces. Anem el Restaurant Manrella Comaulis de La Vajol. El nom és una mica complicat, però vam menjar de cine, també molt recomanable. Ja ven tips ens enfilem cap a Agullana, amb algun que altre contratemps, ja que la Família Lluc, pare i fill, no paren de tenir reventons a les càmeres. Ja solucionat passem per sota l’AP7 i anem fins la Jonquera, on decidim continuar per la carretera de Cantallops. Uns quants fan un corriol per sobre Cantallops i allargar la sortida i els altres anem per carretera cap a Sant Climent, ja en teníem prou de pedalar, ara tocava descansar.\nAnem cap a la Pensió Bar Pagés, de Sant Climent. Allà és on sopem i passem la nit. Una gent molt maca i agradable, de fet son parents del “nen”, ja està tot dit.\nPer cert ens deixa el presi, que acaba la sortida a Sant Climent, però si reincorpora l’Enric que ja té la Màquina apunt altre vegada. Després de sopar macarrons...Uns quants anem a fer un toc a el Casal de Sant Climent. Vam riure com mai amb les aventures i anècdotes del company Àngel, és un personatge, qui el va parir...\nJa només quedava la tercera Etapa:\nSant Climent-Espolla-Rabós-Vilamaniscle-Llançà-Port de la Selva-Cadaqués.\nSortida d’hora, havent esmorzat el Bar Pagès. Anem direcció cap a Cadaqués. Trobem gran part del camí negat d’aigua, ens deien que durant el mes d’Octubre havien caigut 200litres. Passem per Llançà, després de fer un corriol de baixada molt guapo. Parem a la plaça del poble on feien mercat, fem un toc ràpid. Un cop engeguem ja no parem fins arribar a Cadaqués, passem gran part per el GR i el camí de Ronda de Llança a Port de la Selva, que amb bici es molt divertit. L´última baixada de la sortida, ens l’ensenya en Rovira, que l’havia fet amb moto. Un molt bon Final d’etapa. Allà ens canviem i ens anem a fer una arrosada, amb les senyores i la mainada, érem uns 30, on acabem la gran sortida, amb moltes anècdotes i amb la sensació d’haver passat uns dies amb molt bona companyia. Moltes Felicitats per l’organització, sobretot a en Marc Olivet que ha estat un dels grans impulsors de la sortida. Visca Pedal Maià!!!\nBé, en Total ens han sortit uns 170Km i uns 3900m de desnivell. Salut a Tothom.\nPublicat per Quim Pujiula a 13:03 1 comentari:


Una cooperació d'interès general\nEls contractes de l'Administració pública\nCatalunya fa un pas important a articular l'assistència sanitària a través d'entitats sense ànim de lucre\nDimecres, 05/04/2017 | Actualitzat el 06/04/2017 a les 15:43 CEST\nFa unes setmanes, el Departament de Salut anunciava una llei que permetrà concertar els serveis d’assistència sanitària exclusivament a entitats del tercer sector o de l’economia social. Aquesta notícia era important perquè situava, per primera vegada, els serveis d’atenció a les persones fora de la lògica mercantilista en un àmbit altament sensible: el sanitari. Al mateix temps, permetrà establir al tercer sector i les empreses socials com a aliats prioritaris de l’Administració en la gestió dels serveis d’assistència sanitària. Aquest punt de partida no vol dir que exclogui la col·laboració de les empreses mercantils en la xarxa sanitària pública, sinó que s’articula una fórmula específica, la de la concertació sanitària, per a entitats sense ànim de lucre o de l’economia social.\nLa Unió Europea estableix clarament que el serveis d’atenció a les persones (també els serveis sanitaris) són d’interès general, i que, per aquest motiu, no estan sotmesos a les regles del mercat. Alhora, faculta els Estats perquè puguin donar més pes a criteris com: l’accessibilitat, la qualitat, la disponibilitat, la protecció de col·lectius vulnerables, la participació dels usuaris o la innovació, en detriment del preu.\nCatalunya ha optat per transposar la directiva europea 2014/24/UE a través de l’avantprojecte de llei de fórmules de gestió de l’assistència sanitària; i de l’avantprojecte de llei de contractes de serveis a les persones, per regular la contractació pública de tot tipus de serveis d’atenció a les persones. Aquest segon avantprojecte preveu introduir criteris de solvència que donaran un pes molt important a la qualitat, l’experiència prèvia en el territori o la innovació. I l’avantprojecte de llei impulsat pel Departament de Salut convertirà les entitats sense afany de lucre i de l’economia social en les organitzacions preferides per a la prestació de serveis sanitaris a la xarxa pública quan no siguin prestats directament per l’Administració.\nTot plegat converteix casos com el de la famosa adjudicació del CAP de l’Escala, l’any 2013, a una empresa lucrativa, en un escenari de futur altament improbable, ja que amb el nou marc normatiu serà molt difícil que un servei sanitari sigui gestionat per una entitat privada amb afany de lucre i sense criteris de solvència prèvia en relació a la qualitat i l’experiència.\nMÉS A PROP D'EUROPA\nEl pas que ha fet Salut va en la línia del model que fa temps defensem les entitats del Tercer Sector. Si ha estat possible fer aquest pas endavant en l’àmbit sanitari, esperem que aquest model es pugui estendre també als serveis socials ben aviat.\nAquest és un pas que ens apropa a Europa i que ofereix un marc de relació estable i permanent amb les entitats no lucratives i de l’economia social, que aporten a la gestió de serveis públics sanitaris i socials l’experiència i el valor d’una missió estrictament social: al servei de l’interès general i amb voluntat de servei públic; compromesa amb la integració social dels sectors més desfavorits per raons econòmiques, socials, de salut, edat o altres; amb més proximitat a la comunitat i al territori, i amb el màxim compromís amb la qualitat del servei cap a les persones usuàries.\nTemes: Sanitat privada Sanitat pública Govern Catalunya


• La I edició del Certamen d'Interpretació de Música Festera 'Vila de Cocentaina' tindrà lloc el pròxim 1 de maig. • Octavio Hernández Bolín, director de 'Nuestras Bandas de Música', "és tot un referent per als músics valencians"\nTags: Cocentaina, I Certamen de Música Festera 'Vila de Cocentaina', Música\nLa I edició del Certamen d’Interpretació de Música Festera ‘Vila de Cocentaina’ tindrà lloc el pròxim 1 de maig. En ella participaran, com a resultat d’un sorteig, l’Associació Musical ‘L’Avanç del Campello’, el Cercle Musical Primitiva d’Albaida ‘El Gamell’ i la Unió Musical de Bocairent.\nLa persona que presentarà l’esdeveniment serà Octavio Hernández Bolín, director de ‘Nuestras Bandas de Música’. El vicepresident Musical de la Junta de Festes, el compositor contestà Francisco Valor, ressalta el seu paper com a divulgador de la música “per als músics valencians és tot un referent perquè a través del seu programa de ràdio i de la plataforma digital fa valdre la important activitat que realitzen diàriament les bandes de música a la Comunitat Valenciana i fins i tot també a l’àmbit nacional“.


7 sèries protagonitzades per dolents, assassins i corruptes\nEl Pep Prieto tria els protagonistes malvats més rellevants i, fins i tot entranyables, de la televisió moderna\nÀrtic | Pep Prieto | dilluns, 14 de juny del 2021, a les 18.45\nEns volem fixar en sèries en què el protagonista és el dolent de la funció, allò que podríem anomenar “sympathy for the devil” (“simpatia pel diable”), com dirien els Rolling Stones. Es tracta d’un fenomen més televisiu que cinematogràfic, perquè des dels temps de serials dramàtics com ‘Dallas’ el dolent ha acabat essent moltes vegades el veritable focus de la història. Compilem la maldat televisiva més recent i alguna que ja ha passat a la història.\nEl germanastre de Thor, i l’enemic més carismàtic dels Avengers, ja té la seva sèrie pròpia a Disney Plus. Era el dolent de la primera pel·lícula dels Avengers, però la popularitat del personatge i el carisma de l’actor Tom Hiddleston l’han acabat convertint en un antiheroi que, això sí, cau bé justament perquè no saps mai què en pots esperar. A la seva sèrie pròpia, Marvel juga a dos fronts: a continuar la història des dels fets d”Endgame’, que és quan vam veure per darrer cop el personatge, i a la vegada dotar-lo d’altres horitzons narratius que trenquen amb el que hem vist fins ara. A la sèrie, el protagonista és capturat per una agència que controla els viatges en el temps il·legals i haurà de col·laborar amb ells per atrapar un perillós assassí. De moment, el primer episodi és una magnífica introducció a aquest univers i funciona molt bé perquè Hiddleston li té molt agafada la mida al paper.\nJordan Blum i Patton Oswalt\nMarvel també ha estrenat aquesta sèrie d’animació per a adults que se’n riu de la doble vida dels malvats. Marvel és una de les companyies que més i millor tracta el gènere de l’animació per a adults, que li permet explorar estils i personatges que potser tindrien un encaix més difícil entre les grans audiències. ‘M.O.D.O.K.’ n’és un clar exemple: és una paròdia de la maldat plantejada com si fos la típica “sitcom” familiar, però està plena de gags i diàlegs per emmarcar que se’n riuen de tot i de tothom. La sèrie mostra aquest personatge tan pintoresc provant de ser un bon pare i un bon marit mentre intenta dominar el món. S’hi nota la mà del seu creador, Patton Oswalt, que també posa veu al protagonista.\n3. ‘Los Sopranos’\nAquesta magistral sèrie brilla en tots els seus aspectes formals i dramàtics, però el que encara la fa més revolucionària és que se’ns fa partícips d’un punt de vista tan insòlit com incòmode. Malgrat sabem que Tony Soprano és un individu imprevisible i de moral més que discutible, acabem empatitzant amb els seus conflictes emocionals i d’alguna manera patim pel que li pugui passar. És el que m’agrada anomenar efecte Norman Bates, perquè a ‘Psicosi’ la teòrica protagonista de la funció desapareixia a la mitja hora i acabaves veient el món a través dels ulls d’un psicòpata.\nNetflix, 2013 – 2018\nAbans que Kevin Spacey fos acomiadat de la sèrie, Frank Underwood era un clar exemple de dolent que pren tot el protagonisme. Aquesta sèrie ens emmirallava a un personatge detestable i sense escrúpols que serveix per fer un retrat inclement de la política i dels dèficits de les democràcies. Era molt eloqüent el recurs de trencar la quarta paret: sempre ens dibuixava un somriure maliciós que ens convertia una mica en còmplices dels plans sinistres del protagonista. Una llàstima que les darreres temporades fossin un veritable despropòsit, perquè les primeres eren una autèntica tesi sobre l’exercici del mal.\nL’evolució de Walter White és una de les més insòlites i arriscades de la televisió moderna perquè, a més, el personatge que interpreta Bryan Cranston no es limita a “tornar-se dolent”, com diu el títol, sinó que en les seves decisions hi ha un home que no vol resignar-se a perdre. Sabent que li queda poc temps, vol tenir el control, ser algú per una vegada a la vida, aconseguir que allò que sap fer li sigui veritablement útil. És impossible no identificar-se amb les seves motivacions i, per això, aquesta sèrie és, encara avui, una de les més grans. Per Walter White, sí, però també per les seves atmosferes i per una galeria de secundaris absolutament memorable.\n6. ‘Killing Eve’\nL’assassina a sou Villanelle és el motor narratiu d’aquesta sèrie que també ha passat per localitzacions catalanes. Si bé aquesta sèrie s’està allargant més del que segurament li convé, Villanelle és el paradigma de personatge que ens hauria de generar una incomoditat però, en canvi, en provoca tot el contrari. És una assassina, però el seu món ens acaba semblant més real que no pas l’univers encartonat i ple de normes d’aquelles i aquells que la volen capturar. Aquesta divisió entre dos mons juxtaposats és un dels grans encerts d’aquesta sèrie, juntament amb les interpretacions de Jodie Comer i Sandra Oh.\nAquest any torna un assassí que mata psicòpates. Un analista forense que aprofita la seva feina per matar assassins. Una bona idea que crec que no va acabar al gust de tothom. Les dues últimes temporades van ser desastroses i, per això, l’anunci d’aquest retorn ha estat rebut amb recel. Però també t’he de dir que potser serà una bona oportunitat per esmenar algunes decisions molt discutibles. En qualsevol cas, tornar a veure Michael C. Hall en la pell d’aquest personatge tindrà la seva gràcia.\n— assassinat — televisió


Local Burgos, Lerma - SERVIHABITAT IMMOBILIÀRIA\nRef. 73907194 | Actualitzat el 10/01/2017\nLocal Burgos, Lerma\nPl. Nava, 2\nMetres Façana (M) 29,89\nLocal comercial ubicat a la planta baixa d'un edifici. Disposa de dues sales i dos banys, Amb accés des del carrer. Situat a la Urbanització zació Santo Domingo, en una finca seminova.